Immigration to Australia (کۆچ بۆ ئوسترالیا): August 2013\nImmigration to Australia (کۆچ بۆ ئوسترالیا)\nئامانجی ئێمه - Mission Statement\nپه‌یوه‌ندی - Contact us\nباڵوێزخانەی ئەمریكا هەزار زەمالەی خوێندنی باڵا بۆ قوتابیانی عێراق دابین دەكات\nلەچوارچێوەی ڕیكەوتنی ستراتژی نێوان عێراق و ئەمریكا ،باڵوێزخانەی ئەمریكا هەزار زەمالەی خوێندنی باڵا بۆ قوتابیانی عێراق دابین دەكات لە ئەمریكا.\nلەبەیاننامەیەكدا باڵویزخانەی ئەمریكا ڕایدەگەیەنیت :بۆخوێندنی ئەمساڵ زانكۆكانی ئەمریكا هەلیان بۆ هەزار قوتابی عێراقی ڕەخساندوە تاوەكو لە خوێندنی باڵادا بخوێنن .\nبەیاننامەكە ئاماژەی بەوەشداوە"بۆئەم مەبەستەش شارەزایانی زانكۆی ستانفۆردی ویلایەتە یەكگرتوەكانی ئەمریكا هەڵدەستێت بە ڕیكخستی كاروبارەكانی ئەو قوتابیانە بەهاوكاری لیژنەی بەرەپیدانی خوێندنی باڵا لەئەنجومەنی وەزیرانی عێراق "\nباڵوێزخانەی ئەمریكا ڕاشیگەیاندوە :ئامانج لەم هەنگاوەش بۆ زیاترجێگیركردنی پەیوەندیەكانی ئەمریكایە لە گەڵ عێراقدا و رەخساندنی هەلی خوێندنە بۆ قوتابیانی عێراق بۆئەوەی پلەی باڵا بە دەست بهێنن.\nPosted by Immigration to Australia (کۆچ بۆ ئوسترالیا) at 10:30 PM No comments:\nLabels: Iraqi students, Kurdish students abroad, legal migration, legal migration to the US, study abroad\nهۆڵه‌ندا هه‌لی خوێندن بۆ خوێندكارانی كورد له‌بواری كشتوكاڵ ده‌سته‌به‌ر ده‌كات\nهۆڵه‌ندا ئاماده‌یه هاوكاریی كه‌رتی كشتوكاڵ و ئاودێریی هه‌رێمی كوردستان بكات له‌ڕێی وه‌رگرتنی خوێندكارانی كورد بۆ خوێندن له‌بواری گه‌شه‌پێدانی كشتوكاڵ له هۆڵه‌ندا.\nجانێت سیبن باڵیۆزی هۆڵه‌ندا له عیراق ئاماده‌یی وڵاته‌كه‌ی پیشاندا بۆ هاریكاریی كه‌رتی كشتوكاڵ و ئاودێریی هه‌رێمی كوردستان له‌رێی ده‌ستخستنی هه‌لی خوێندن بۆ خوێندكارانی كورد له‌هۆڵه‌ندا.\nجانێت سیبن، له‌میانی كۆبوونه‌وه‌یه‌كی له‌گه‌ڵ، سیروان بابان، وه‌زیری كشتوكاڵ و سه‌رچاوه ئاوییه‌كانی هه‌رێم ئاشكرایكرد، حكومه‌تی هۆڵه‌ندا له‌هه‌وڵی ئه‌وه‌دایه كۆمپانیاو وه‌به‌رهێنه هۆڵه‌ندییه‌كانی بواری كشتوكاڵ هانبدات بۆ ئه‌وه‌ی به‌شداریی له‌پێشانگای نێوده‌وڵه‌تی هه‌ولێر بكه‌ن له‌بورای كشتوكاڵ كه‌بڕیاره مانگی یانزه‌ی ئه‌مساڵ بكرێته‌وه.\nهه‌ر له‌كۆبوونه‌وه‌كه‌دا باڵیۆزه‌كه‌ی هۆڵه‌ندا، ئاماده‌یی وڵاته‌كه‌ی ده‌ربڕی بۆ هاریكاریی كردنی كه‌رتی كشتوكاڵی هه‌رێم له‌هه‌موو روییه‌كه‌وه، وه‌زیری كشتوكاڵ و سه‌رچاوه ئاوییه‌كانی هه‌رێم –یش هه‌نگاوه‌كه‌ی حكومه‌تی هۆڵه‌ندای به‌رز نرخاند و ئومێدی خواست ئه‌زموون و شاره‌زایی هۆڵه‌ندا له‌هه‌رێمی كوردستان ره‌نگ بداته‌وه و به‌و هۆیه‌وه به‌رهه‌مه‌كانی شیر و له‌قوتونانی گۆشتی سوور به‌پێی پێودانگه نێو ده‌وڵه‌تیه‌كان بخرێته بواری جێبه‌جێ كردنه‌وه له‌پاڵ بوژاندنه‌وه‌ی كه‌رتی كشتوكاڵ له‌هه‌رێمی كوردستان.\nPosted by Immigration to Australia (کۆچ بۆ ئوسترالیا) at 10:20 PM No comments:\nLabels: legal migration, migration to Netherlands, study abroad\nئاگاداریه‌ك بۆ ده‌رچوانی 12ی ئاماده‌یی\nسكۆڵی په‌روه‌رده‌ی وه‌رزشی زانكۆی كۆیه ده‌رچوانی قۆناغی 12ی ئاماده‌یی به‌شی زانستی و وێژه‌یی ئاگادار ده‌كاته‌وه كه هه‌ڵده‌ستێت به دابه‌شكردنی فۆڕمی وه‌رگرتنی خوێندكاران و هه‌ر خوێندكارێك ئاره‌زوو ده‌كات با سه‌ردانی سكوڵه‌كه‌یان بكات بۆ وه‌رگرتنی فۆڕم، به‌مه‌رجێك نمره‌كانی له 60 كه‌متر نه‌بێت.\nله‌ئاگادارییه‌كدا كه وێنه‌یه‌كی بۆ (خه‌ندان) نێردراوه، تیایدا سكوڵی په‌روه‌رده‌ی وه‌رزشی زانكۆی كۆیه به‌م جۆره داوا له خوێندكاران ده‌كات: "سكوڵی په‌روه‌رده‌ی وه‌رزش زانكۆی كۆیه، ئاگاداری ده‌رچوانی قۆناغی 12 ی ئاماده‌یی (وێژه‌یی-زانستی) ده‌كات كه هه‌ڵده‌ستێت به دابه‌شكردنی فۆرمی وه‌رگرتنی خوێندكاران له‌سكوڵه‌كه‌مان له‌ڕێكه‌وتی 25/8/2013 تاوه‌كو 5/9/2013 به‌و مه‌رجه‌ی كه تێكڕای نمره‌ی ده‌رچووی له 60% كه‌متر نه‌بێت".\nئه‌وه‌ش ده‌خاته‌ڕوو:" هه‌ر خوێندكارێك خوازیاره ئه‌و فۆرمه به‌ده‌ست بهێنێت پێویسته ئه‌م پێداویستیانه له‌گه‌ڵ خۆی بهێنێت: به‌ڵگه‌نامه‌ی ده‌رچوون، ناسنامه‌ی باری شاریستانی، وێنه‌ی كه‌سێتی".\nPosted by Immigration to Australia (کۆچ بۆ ئوسترالیا) at 10:00 PM No comments:\nLabels: alternatives to migration, Kurdish students abroad\nخوێندكاره یه‌كه‌مه‌كانی زانكۆ نیگه‌رانن\nدواكه‌وتن و ئه‌نجامنه‌دانی رێزلێنانی ساڵانه، بووه‌ته‌مایه‌ی به‌شێك له خوێندكاران و قوتابییه یه‌كه‌مه‌كانی سه‌ر ئاستی به‌ش و كۆڵیژ و زانكۆكانی هه‌رێمی كوردستان.\nله به‌یاننامه‌یه‌كدا كه وێنه‌یه‌كی به خه‌ندان گه‌یشتووه، ئه‌و قوتابی و خوێندكارانه نایشارنه‌وه كه ئه‌مساڵ چاوه‌ڕوانی ئه‌وه بوون حكومه‌ت و لایه‌نه په‌یوه‌ندیداره‌كان رێزلێنانی شایسته‌تریان لێ بنێن، به‌ڵام به‌پێی به‌یاننامه‌كه تائێستا هیچكام له‌و لایه‌نانه له ئاستی ئه‌و چاوه‌ڕوانییه‌دا نه‌بوون.\n"بەناوی خوای گەورە و میهرەبان\nبۆ سەرجەم لایەنە پەیوەندیدارەكان\nئێمە وەك بەشێك لە قوتابی و خوێندكارە یەكەمەكانی سەر ئاستی بەش و كۆلیژ و زانكۆكانی هەرێمی كوردستان نیگەرانی خۆمان دەردەبڕین بەرامبەر بە دواكەتن و ئەنجام نەدانی ئەو ڕێزلێنانەی كە ساڵانە بۆ قوتابی و خوێنكارە یەكەمەكانی سەر ئاستی بەش و كۆلیژ و سەر ئاستی زانكۆكان ڕێكدەخرێت.\nبەڕێزان, لێتان ناشارینەوە كە ئێمە ئەمساڵ چاوەڕوانی ڕێزلێنانی شایەستە تر و گەورەتر بووین لە لایەن حكومەت و لایەنە پەیوەندیدارەكانی تر, وە هیواداربووین ئەو جیاوازییەی كە لە نێوان زانكۆكان هەستی پێ دەكرا نەمێنێ, بەڵام بە داخەوە هیچ لایەنێك تا ئێستا لە ئاست چاوەڕوانیەكانمان نەبوون..\nهیوادارین ئەنجام نەدانی ئەم مەراسیمی ڕێزلێنانە بە هۆی خەم ساردی و بێباكی لایەنە پەیوەندیدارەكان نەبێ یەرامبەر بە كەسانێك كە خاوەن لوتكەی بەهرە و توانستن.."\nPosted by Immigration to Australia (کۆچ بۆ ئوسترالیا) at 10:21 PM No comments:\nپێنج یه‌كه‌مه‌كانى سه‌ر هه‌ر به‌ڕێوه‌به‌رایه‌تییه‌كى په‌روه‌رده ده‌نێردرێنه ده‌ره‌وه بۆ خوێندن\nلیژنه‌ى په‌روه‌رده‌ى ئه‌نجومه‌نى نوێنه‌ران له‌سه‌ر پێشنیازى په‌رله‌مانتارێكى كورد، پێشنیاز ده‌كات بۆ هه‌ردوو وه‌زاره‌تى خوێندنى باڵا و په‌روه‌رده بۆ ئه‌وه‌ى پێنج یه‌كه‌مه‌كانى سه‌ر هه‌ر به‌ڕێوه‌به‌رایه‌تییه‌كى گشتى په‌روه‌رده له عیراق، ره‌وانه‌ى ده‌ره‌وه بكرێن به‌مه‌به‌ستى درێژه‌دان به‌خوێندن، راشیده‌گه‌یه‌نێت، كه هه‌رسێ پارێزگاكه‌ى هه‌رێم‌و ئیداره‌ى گه‌رمیانیش ده‌گرێته‌وه‌و پێشبینیش ده‌كه‌ن به‌م نزیكانه ره‌زامه‌ندى له‌سه‌ر داواكه‌یان ده‌رببڕدرێت.\nبورهان محه‌ممه‌د فه‌ره‌ج، ئه‌ندامى لیژنه‌ى په‌روه‌رده له ئه‌نجومه‌نى نوێنه‌ران بۆ خه‌ندان رایگه‌یاند :"له سه‌ر پێشنیازێكم، لیژنه‌كه‌مان نووسراوى كرد بۆ هه‌ردوو وه‌زاره‌تى خوێندنى باڵا و په‌روه‌رده بۆ ئه‌وه‌ى پێنج یه‌كه‌مه‌كانى سه‌ر هه‌ر به‌ڕێوه‌به‌رایه‌تییه‌كى گشتى په‌روه‌رده بنێردرێنه‌وه ده‌ره‌وه به مه‌به‌ستى درێژه‌دان به خوێندن".\nئه‌و په‌رله‌مانتاره كورده‌ى لیژنه‌ى په‌روه‌رده، روونشیكرده‌وه، كه پێشنیازه‌كه‌یان به‌شێوه‌یه‌كه كه پێنج یه‌كه‌مه‌كه‌ى پۆلی شه‌شه‌می ئاماده‌یی كه ده‌كاته به‌رامبه‌ر پۆلی (12) له هه‌رێمى كوردستان، له‌سه‌ر ئاستى هه‌ر به‌ڕێوه‌به‌رایه‌تییه‌كى گشتى بنێردرێنه‌وه ده‌ره‌وه، وتیشی :"داواكارییه‌كه هه‌رسێ پارێزگاكه‌ى هه‌رێم‌و به‌ڕێوه‌به‌رایه‌تى گشتى گه‌رمیانیش ده‌گرێته‌وه، پێشبینیش ده‌كه‌ین به‌م نزیكانه هه‌ردوو وه‌زاره‌ته‌كه داواكه قبوڵ بكه‌ن‌و ئه‌و خوێندكارانه ره‌وانه‌ى ده‌ره‌وه بكرێن به‌مه‌به‌ستى درێژه‌دان به خوێندن".\nبورهان محه‌ممه‌د فه‌ره‌ج، ئه‌وه‌شی خسته‌ڕوو، كه هه‌فته‌ى داهاتووش سه‌رجه‌م یه‌كه‌مه‌كانى سه‌ر هه‌رێمى كوردستان خه‌ڵات ده‌كرێن، وتیشی :" ژماره‌ى ئه‌و خوێندكارانه‌ى دیاریكراون بۆ ئه‌وه‌ى خه‌ڵات بكرێن، بریتین له (27) خوێندكار له هه‌رسێ پارێزگاكه‌ى هه‌رێم‌و ئیداره‌ى گه‌رمیان‌و خوێندنى كوردى كه‌ركوك".\nئاماژه‌ى به‌وه‌شدا، كه خه‌ڵاته‌كه مادییه‌و بڕى دوو ملیۆن دینار ده‌درێت به‌هه‌ر خوێندكارێك.\nخه‌ندان- سۆران كه‌ریم\nPosted by Immigration to Australia (کۆچ بۆ ئوسترالیا) at 10:27 PM No comments:\nLabels: Iraqi students, Kurdish students abroad, legal migration, studying abroad\nلە هەولێر ڤیزای ئەڵمانیا دەدرێت\nكونسوڵی ئەڵمانیا لە هەولێر رایدەگەیەنێت، لەماوەیەكی نزیكدا لە هەولێر ڤیزای ئەڵمانیا بە هاونیشتیمانیانی هەرێمی كوردستان دەدرێت.\nئەمڕۆ چوارشەممە 21-8-2013، ئەلفرێد سیمس، كونسوڵی گشتی ئەڵمانیا لە هەولێر لەگەڵ بەهرۆز محەمەد ساڵح، پارێزگاری سلێمانی كۆبووەوە، لە كۆبوونەوەكەدا پارێزگاری سلێمانی داوای لە باڵیۆزخانەی ئەڵمانیا كرد هانی كۆمپانیا ئەڵمانییەكان بدات بۆ بنیاتنانی پڕۆژەی پیشەسازی لە شارە پیشەسازییەكان و دووپاتیكردەوە هەلومەرجێكی گونجاو هەیە بۆ سەرمایە گوزاری لەهەرێمی كوردستاندا.\nلە تەوەرێكی دیكەی كۆبوونەوەكەدا گفتوگۆكرا لەبارەی ئاستەنگەكانی پێدانی ڤیزای ئەڵمانیاو پارێزگاری سلێمانی رایگەیاند ژمارەیەكی زۆری هاووڵاتی هەرێمی كوردستان گەشت بۆ ئەڵمانیا دەكەن بە تایبەت بۆ چارەسەركردنی هەندێك نەخۆشی و داوایكرد لەرووی پێدانی ڤیزاوە كارئاسانی بۆ هاووڵاتیان بكرێت.\nلەبەرامبەردا كونسوڵی ئەڵمانیا لە هەولێر رایگەیاند، ئێستا سەرقاڵی زیادكردنی ستافەكەیانن و لە ماوەیەكی نزیكدا لە كونسوڵخانەی ئەڵمانیا لە هەولێر مامەڵەی ڤیزای هاووڵاتیان رایی دەكەن.\nPosted by Immigration to Australia (کۆچ بۆ ئوسترالیا) at 10:07 PM No comments:\nLabels: Kurdish tourism, legal migration, migration to Germany, Tourism\nبەلەمێکى پەناخوازان بەرەو ئوسترالیا نوقم بوو\nتایبەت بە کۆچى کوردان و کۆچ بۆ ئوسترالیا\nئەمڕۆ سێ شەممە بەلەمێکى پەناخوازان بەرەو ئوسترالیا لە نزیک دوورگەى کریسمس نوقم بوو. 106 پەناخواز ڕزگاریان بوو لە نقومبونى بەلەمەکە. پێنج سەرنشینى بەلەمەکە هێشتا چارەنووسیان دیار نیە و گومان دەکریت گیانیان لەدەستدابێت.\nزۆرترین ئێرانى بەشێوەى قاچاخ بەرەو ئوسترالیا کۆچ دەکەن. ڕۆژنامەى ئەوسترالیان ڕایگەیاندووە کە ئێران سەرچاوەى زۆرترین کۆچى نایاساییە بەرەو ئوسترالیا. باڵیۆزى ئوسترالیا لەتاران ڕایگەیاند لەسەرەتاى ئەمساڵەوە تاوەکو ئێستا 6500 پەناخوازى ئێرانى بەبێ ڤیزا و بەبەلەم گەیشتوونەتە ئوسترالیا.\nساڵى ڕابردوو 17202 پەناخواز گەیشتوونە ئوسرالیا. ئەمساڵ تاوەکو ئێستا 15000 پەناخواز گەیشتوونەتە ئوسترالیا لەڕێگەى دەریاوە.\nPosted by Immigration to Australia (کۆچ بۆ ئوسترالیا) at 10:55 PM No comments:\nLabels: Boat arrivals, Death of asylum seeker, Death on the way, illegal migration, migration to Australia\nئەمریکیە کوردەکە !!!\nهێمن مام ڕەش/ پێنسیلڤانیا، ئەمریکا\nکریسچیەن دیگرێگۆریۆ بەرێوەبەری وەرگرتن لە زانکۆی (Marywood) لە ویلایەتی پەنسیلڤانیا دوای دوو سەردانی بۆ کوردستان و بینینی ئەو هەموو ڕێز و خۆشەویستیەی کە هاوڵاتیانی کورد نیشانیان داوە دەبێتە دۆستێکی باش و لە ئێستادا سەرۆکایەتی زانکۆکەی هێناوەتە ئەو باوەرەی کە چەندین ئاسانکاری بۆ خوێندکارانی کورد بکەن.\nئەو دەڵێت: "پێشتر تەنها چەند زانیاریەکی کەمم لەسەر هەرێمی کوردستان و خەلکەکەی هه بوو، بەڵام لە ئۆکتۆبەری ٢٠١١ لەواشنتۆن لەگەڵ پرۆفیسۆرێکی تر بەناوی (Alex) لەنووسینگەی حکومەتی هەرێم لەگەڵ كاك قوباد تاڵەبانی یەکترمان ناسی و زانیاری زۆرترمان لەسەر کوردستان وەرگرت، هاوکات چەندین کەسیتری پێناساندین، هەر ئەو کات دەرفەتی سەردانێکی کوردستانی بۆ ڕێکخستین تا لە نزیکەوە بتوانین ئاشنای کەلتووری کورد بین و ببێتە هەلێکی باشیش بۆ خستنە ڕووی کۆلیژ و بەرنامە و خزمەتگوزاریەکانی زانکۆی Maraywood بەڕووی خوێندکارانی کورد".\nئەو دۆستەی کورد لە ماوەی ساڵێکدا بۆ بەشداریکردن لە پێشانگا پەروەردەییەکانی وەزارەتی خوێندنی باڵا دوو جار سەردانی کوردستانی کردووە، کرێسچیەن دەڵێت:\n"لەیەکەم سەردانماندا دوای ئەوەی لە فرۆکەخانە بەرەو شوێنی حەوانەوەمان بەرێکەوتین لەپەنجەرەی ئۆتۆمبێلەوە دیمەنی ئەو هەموو پڕۆژە بیناسازی و ئاوەدانیەی کە لە جێبەجێکردندابوون سەرنجیان ڕاکێشام ، تێگەیشتم کە کورد لەهەوڵی پێشکەوتنێکی خێرایە و نایەوێت لەگەڵ میللەتاندا بە دوا بکەوێت" لەوەسفی هوڵاتیانی کوردیش کرێسچیەن ووتی: " لەزۆر شوێنی ئەمریکا گەراوم، زۆر ووڵات و گەلانم لە جیهان بینیووە، بەڵام ئەو گیانی هاورێیەتی و هاوکاری و دۆستایەتیەی کە من لە ماوەی مانەوەم لە کوردستان لە هاوڵاتی کوردم بینی هاوتای زۆرکەمە "\nکرێسچیەن بە شێوەیەک سەرسامە بە کوردستان و کەلتوور و خەڵکەکەی کە هەمیشە باسی دەکات، بۆیە لە پرۆگرامی دایە دوای ئەوەى مناڵە ساواکانیان تۆزێک گەورەتربن ئەو کات بەگەشتێکی خێزانی بێتە کوردستان و شار و ناوچە جیاوازەکان زۆرتر ببینن.\nدوای گەرانەوەی بۆ ئەمریکا کرێسچیەن هەوڵدەدات توانا و پێگەکەی خۆی بۆ یارمەتیدان و هاوکاریکردنی کورد بەگشتی و خوێندکارانی کورد بەتایبەتی بخاتە گەڕ، بە حوکمی ئەوەی کە بەڕێوەبەری وەرگرتنە لە زانکۆی مێری وود، سەرۆکایەتی زانکۆی هێناوەتە ئەو قەناعەتەی کە چەندین ئاسانکاری بۆخوێندکارانی کورد دەستەبەر بکات وەک: لێبوردن لە پارەی فۆڕمی پێشکەشکردن و داشکاندنی ڕێژەی ١٠٪ی پارەی کۆرسەکانی زمان و ٢٠٪ ی پارەی کۆرسەکانی ئەکادێمی و قبوڵکردنی خوێندکاران کە دەتوانن سەرەتالە دوورەوە بڕوانامە و بەڵگەنامەکانیان بنێرن پشان کە وەرگیران ئینجا نوسخەی ئەسڵی لەگەڵ خۆیان بێنن، هەروەها لابردنی مەرجی تاقیکردنەوەکانی GRE و GMAT لە ١١ پرۆگرامی خوێندن.\nلە ئێستادا ٦ خوێندکاری کورد بۆ بەدەستهێنانی بڕوانامەی ماستەر لە بوارەکانی (پزیشکی، کارگێڕی، ڕاگەیاندن، ئەندازیاری، هونەر) لەو زانکۆیە دەخوێنن، بەدەیان خوێندکاری تریش داوایان پێشکەش کردووە لە ئایندەیەکی نزیکدا دەست بە خوێندن دەکەن.\nبێوار معروف یەکەم خوێندکاری کوردە کە لەم زانکۆیە وەرگیرابێت خەریکی خوێندنی ماستەرە لە سەر کارگێری تەندروستی، بەدەر لە پڕۆگرامی تواناسازی لەسەر ئەرک و خەرجی خۆی دەخوێنێت، ئەو دەڵێت: "لەرێگەی (کرێسچیەن)ەوە وەرگیرام، ئاسانکاریەکی زۆری بۆ کردم، وا پێدەچێت خەڵکی تریشی ڕاسپاردبێت کە پێویستە هاوکاری خوێندکارەکوردەکان بکەن، چونکە زۆر جار لە زانکۆ لەهەر یەکێک لە ئۆفیسەکان کارم هەبوبێت کە دەیانزانی کوردم ڕێزی زیاتریان دەگرتم و ئاسانکاری زیاتریان بۆ دەکردم، من دڵنیام بەشێکی زۆری کاریگەری قسەکانی (کرێسچیەن)ە لە لای هاورێ و هاوکارەکانی بە باشی لەسەر کورد کردویەتی"\nلەباسی ئایندەی گەلی کورددا کرێسچیەن بە بەراوردکردن لەگەل ووڵاتی چیک کە لە کۆتایی هەشتاکاندا لێی ژیاوە دەڵێت: "خیرایی ئاوەدانی و پێشکەوتن لە کوردستان زۆر زیاتر هەستی پێدەکرێت وەک لەوەی دوای ڕووخانی یەکێتی سۆڤیەت چیک هەوڵی بۆ دەدا، بۆیە لام ڕوونە هەرێمی کوردستان ئایندەیەکی گەشتری دەبێت، هواداریشم کە ئەو پرۆسەیە بەردەوام بێت و کوردستانیش بگاتە ئامانجی خۆی"\nکارۆخ کەریم کە خوێندکاری پرۆگرامی تواناسازیە و ماوەی چەند مانگێکە لەزانکۆی Marywood کۆرسی زمان دەخوێنێت بەنیازی بەدەستهێنانی بروانامەی ماستەرە لە کارگێڕی گشتی، لە باسی ئەو دۆستەی کورددا دەڵێت: " کرێسچیەن یەکێکە لە دۆستە هەرە بەوەفاکانی کورد، بەدەر لە کاروباری خوێندنیش بۆ هەرکارێکیتر و هەر شتێکیتر کە پێویستمان بە هاوکاری ئەو بووبێت بێگوێدانە کات و هەستکردن بە ماندووبوون بەتەنگمانەوەیە، هەندێکجار هەست دەکەم خۆی لە ئێمە بە کوردتر دەزانێت! "\nکرێسچیەن هیواخوازە پەرە بە پەیوەندیەکانی بدات لەگەڵ کورد و لەئێستادا بەهاوکاری بەشی ئەکادیمی لە نوێنەرایەتی حکومەتی هەرێمی کوردستان خەریکی داڕشتنی نەخشەیەکە بۆ دروستکردنی پەیوەندی نێوان زانکۆیەکەیان و زانکۆکانی کوردستان، کە رەنگە سەرەتا بەکردنەوەی نووسینگەیەکی زانکۆکەیان لە هەرێمی کوردستان دەستپێبکەن بۆ ئاسانکاری زیاتری وەرگرتنی خوێندکاران.\nئەگەرچی بەشێک لە کارەکانی کرێسچیەن پەیوەندی بە ئەرکەکانی خۆیەوە هەیە بەڵام وەفاداری و دڵسۆزی ئەو دۆستەی گەلەکەمان بۆ کوردستان و خوێندکارانی کورد لە دەرەوەی ئەرکەکانی خۆی مایەی ڕێز لێگرتنە.\nPosted by Immigration to Australia (کۆچ بۆ ئوسترالیا) at 10:47 PM No comments:\nده‌ستپێكردنی تاقیكردنه‌وه‌ی TOEFL iBT له سه‌نته‌ری IDEL\nسه‌نته‌ری IDEL خۆشحاڵه به راگه‌یاندنی ده‌ستپێكردنی تاقیكردنه‌وه‌ی TOEFL iBT بۆ هه‌موو ئه‌و به‌ڕێزانه‌ی كه ده‌یانه‌وێت ئه‌و تاقیكردنه‌وه‌یه ئه‌نجامبده‌ن، به‌پێی ئه‌م خشته‌یه‌ی خواره‌وه.\nبۆ زانیاری زیاتر ده‌رباره‌ی ETS و تاقیكردنه‌وه‌ی TOEFL iBT ده‌توانن سه‌ردانی ئه‌م لینكانه بكه‌نhttp://www.ets.org/toefl یان http://www.idelin.com/\nته‌له‌فون : 07703570303\nPosted by Immigration to Australia (کۆچ بۆ ئوسترالیا) at 9:45 PM No comments:\nلە 10 ساڵدا 1000 پەناخواز لە ئاوەکانى ئوسترالیادا گیانیان لەدەستداوە\nئەمە یەکێکە لەو بەلەمانەى کە تەنها ڕووداوێکى کۆچى نایاسایى لەگەڵ قاچاخچیەکان پیشان دەدات\nساڵانە چەندان ڕووداوى لەوشێوەیە ڕوودەدات و خەڵکانێکى زۆر ژیانى خۆیان دەخەنە مەترسیەوە. بەشێوەیەکى نایاسایى ژیانى خۆیان و هاوسەرەکانیان دەخەنە مەترسیەوە لە کۆچێکى گرەنتى نەکراودا.. بەبۆچوونى ئێوە گۆڕانکارى لە یاساى کۆچى ئوسترالیادا گۆڕانکارى لەو بارودۆخە دەکات؟ پێتان وایە ڕاى خەڵکى لەسەر کۆچ بۆ ئوسترالیا لەڕێگەى نایاساییەوە بگۆڕێت؟ ئێوە و هاوڕێیانتان چەندە بەجیددى لەم بابەتە دەڕوانن؟\nPosted by Immigration to Australia (کۆچ بۆ ئوسترالیا) at 9:34 AM No comments:\nLabels: Boat arrivals, illegal migration, Immigration to Australia, people smugglers\nسه‌ردانیكردنی هاوڵاتیانی هه‌رێم بۆ ئێران زیادیكردوه\nجیاواز له‌بۆنه‌و یاده‌كانی پێشوو له‌م جه‌ژنه‌دا تاكو ئه‌مڕۆ ڕێژه‌یه‌كی به‌رچاو له‌گه‌شتیار ڕوویان له‌كۆماری ئیسلامی ئێران كردووه.\nنه‌قیب ( زرار عه‌زیز) به‌رپرسی بنكه‌ی پاسپۆرتی مه‌رزی حاجی ئۆمه‌ران ڕایگه‌یاند، له‌سه‌رجه‌م بۆنه‌و یاده‌كانی پێشوو ژماره‌ی سه‌ردانیكه‌رانی ئێران بۆ هه‌رێم كوردستان زۆرتربوو له‌ژماره‌ی گه‌شتیارانی هه‌رێمی كوردستان بۆ ئێران\nنه‌قیب زرار ڕوونیشی كرده‌وه، له‌ماوه‌ی پشووی جه‌ژنی ڕه‌مه‌زان تاكو ئه‌مڕۆ زیاتر له‌پێنج هه‌زار هاوڵاتی هه‌رێمی كوردستان له‌ڕێگه‌ی مه‌رزی حاجی ئۆمه‌رانه‌وه ڕوویان له‌كۆماری ئیسلامی ئێران كردووه له‌به‌رامبه‌ردا ته‌نیا دوو هه‌زار هاوڵاتی ئێرانی ڕوویان له‌هه‌رێمی كوردستان كردوه، كه ئه‌مه‌ش به‌ڕوونی ده‌ری ده‌خات كه هاتنی گه‌شتیاری ئێرانی له‌ڕێگه‌ی مه‌رزی حاجی ئۆمه‌رانه‌وه ئه‌م جه‌ژنه كه‌می كردوه.\nلای خۆشیه‌وه (هاوكار عه‌زیز) پسپۆری بواری ئابوری به NNA ڕاگه‌یاند، به‌هۆی دابه‌زینی به‌های پاره‌ی ئێرانی له‌به‌رامبه‌ر پاره‌ی عێراقی‌و ئه‌و دۆخه ئابوریه‌ی ڕوویكردووه‌ته ئێران، كاریگه‌ری ڕاسته‌وخۆی ده‌بێت له‌سه‌ر كه‌مبونه‌وه‌ی ژماره‌ی گه‌شتیاران بۆهه‌رێمی كوردستان.\nله بۆنه‌و یاده‌كانی پێشوتردا گه‌شتیارێكی زۆر ڕوویان له‌هه‌رێمی كوردستان ده‌كرد به‌لاَم ئه‌مساڵ ئه‌م ڕێژه‌یه كه‌می كردوه.\nزانا ڕواندزی _ ڕانیه/\nPosted by Immigration to Australia (کۆچ بۆ ئوسترالیا) at 11:42 PM No comments:\nLabels: Kurdish tourism, legal migration, Tourism\nئوسترالیا: 30% گەیشتنى بەلەمەکان دابەزینى بەخۆیەوە بینیووە\nگەیشتنى بەلەمە ڕانەگەیەنراوەکان تاوەکو دێت زیاد دەکات. ساڵى ڕابردوو 17202 پەناخواز گەیشتوونە ئوسرالیا. ئەمساڵ تاوەکو ئێستا 15000 پەناخواز گەیشتوونەتە ئوسترالیا لەڕێگەى دەریاوە. ئەمریکا 17 لە سەداى وەرگرتووە پەناخوازانى تۆمارکراوى جیهانى، لە ساڵى ڕابردوودا. ئوسترالیا 3 لە سەداى پەناخوازانى تۆمارکراوى جیهانى وەرگرتووە لە ساڵى ڕابردوودا.\nزۆربەى پەناخوازە ئوسترالیەکان لە عێراق و ئێران و سریلانکا و ئەفغانستانەوە دێن. ئەو پەناخوازە ئێرانیانەى گەیشتوونە ئوسترالیا و ڕەوانەى پاپوا نیوگینیا کراون، حەزدەکەن بگەڕێنەوە بۆ ئێران نەک ئەوەى لەو دوورگەیە بمێننەوە.\nبەڵام لەلایەکى ترەوە سەرۆک وەزیرانى ئوسترالى ڕایدەگەیەنێت: دواى پلانى پاپوا نیو گینیا 30% گەیشتنى بەلەمەکان دابەزینى بەخۆیەوە بینیووە.\nPosted by Immigration to Australia (کۆچ بۆ ئوسترالیا) at 9:47 AM No comments:\nLabels: Boat arrivals, Death of asylum seeker, Death of Refugee, Iraqi asylum seeker, PNG Deal, PNG plan\nپەناخوازانى نایاسایى ناتوانن بە ئاسانى ڕەگەزنامەى ئوسترالى بەدەست بهێنن\nئەو پەناخوازانەى کە لە پاپوا نیو گینیا و ناورو جێگیر دەکرێن ڕووبەڕووى مەرجى سەختى هاوڵاتى بوون و مافى ڕەگەزنامەى ئوسترالى دەبنەوە. لەهەندێ حاڵەتدا داوایان لێدەکرێت کە هاوسەرگیرى لەگەڵ خەڵکى ئوسترالیدا بکەن.\nئەو پەناخوازانەى کە وەکو پەنابەر دەستنیشان دەکرێت لە پاپوا نیو گینیا پێویست دەکات تایبەتمەندى تەواویان تێدا بێت کە مافى ڕەگەزنامەى ئوسترالیان پێبدرێت. ئەگینا ئوسترالیا ئامادە نابێت ئەو مافەیان پێ بدات.\nسەرۆک وەزیرانى ئوسترالى: پەناخوازە قبووڵکراوەکان بە پەنابەر لە پاپوا نیو گینیا دەمێننەوە\nبۆ بەڕێوەچوونى ئەو پڕۆسەیە، حکومەتى ئوسترالى بڕى 30 ملیۆن دۆلارى خەرج کردووە لە ڕیکلامى ڕۆژنامە و تەلەفزیۆن و ڕادیۆ لەبارەى پەناخوازانەوە.\nهەروەها حکومەتى ئوسترالى بەبڕى 787 ملیۆن دۆلار ڕێککەوتنى کرد لەگەڵ پاپوا نیو گینیا.\nلە دوورگەى کریسمسى ئوسترالیا چەندین پەناخواز لە بارودۆخێکى سەختدان. دەتوانرێت بگوترێت کە 2000 پەناخواز لەو دوورگەیە لە چەقبەستوویدان.\nئەمەو لەناوخۆى پاپوا نیو گینیا، خوێندکاران خۆپیشاندانیان کرد دژ بە ڕێککەوتنى وڵاتەکەیان لەگەڵ ئوسترالیا لەبارەى پەناخوازانەوە.\nPosted by Immigration to Australia (کۆچ بۆ ئوسترالیا) at 9:52 AM No comments:\nLabels: Australian citizenship, Australian policy, Boat arrivals, illegal migration, PNG Deal, PNG detention center\nمالیزیا ڤیزا لەسەر چەند وڵاتێک توند دەکات، عيراقيشى تيَدايه\nتایبەت بە بلۆگى کۆچى کوردان و کۆچ بۆ ئوسترالیا\nلەگەڵ گۆڕانکارییەکان لە یاساى کۆچى ئوسترالیادا، مالیزیاش ڕایگەیاندووە کە دەرفەتى پێدانى ڤیزا بۆ هاوڵاتیانى چەند وڵاتێکى جیاواز سنووردار دەکات. هۆکار ئەوەش ئەوەیە کە زۆرجار پەناخوازەکان مالیزیا وەکو وڵاتێک بەکاردەهێنین بۆ کۆچیان بەرەو ئوسترالیا.\nلە 1ى ئابدا وەزیرى ناوخۆى مالیزیا ئەحمەد زاهید هامیدى ڕایگەیاند کە وڵاتەکەى لەسەر داواى ئوسترالیا ئەو بڕیارەى داوە. ئاماژەى بەو وڵاتانە نەدا کە کاریگەر دەبن بەو گۆڕانکارییە لە یاساى پێدانى ڤیزادا. بەڵام زۆرێک لەو پەناخوازانەى کە لە ئەفغانستان و پاکستان و عێراقەوە گەشت دەکەن بۆمالیزیا کۆچ بەرەو ئوسترالیا دەکەن. پەناخوازە ئێرانییەکان زۆربەى کات بە فڕۆکە گەشت بەرەو ئیندۆنیزیا دەکەن و لەوشێوە بەبەلەم بەرەو ئوسترالیا کۆچ دەکەن.\nلەبەرئەوە دەرفەتەکانى کۆچ بەشێوەیەى نایاسایى تاوەکو دێت توندتردەبێت بۆ کۆچ بەرەو ئوسترالیا.\nPosted by Immigration to Australia (کۆچ بۆ ئوسترالیا) at 1:28 PM No comments:\nLabels: Australian policy, illegal migration, Malaysia, Malaysian Policy, migration to Australia\nدووەم گروپى پەناخوازانى ئوسترالى بەپێى یاساى نوێ ڕەوانەى گیونیا کران\nوەزارەتى کۆچ و هاونیشتمانى ئەمڕۆ ڕایگەیاند کە دووەم گروپى پەناخوازان کە 39 کەس بوون ڕەوانەى دوورگەى پاپوا نیو گینیا کراون و یاساى نوێیان بەسەردا جێبەجێ دەکرێت.\nوتەبێژى وەزارەتەکە ڕایگەیاند کە ئەم دواهەمین گواستنەوەیە ما دوورگەى مانوس پەیامێکى ڕوون ڕەوانەى ئەوانە دەکات کە بە بەلەم دەگەنە ئەو وڵاتە کە چیتر ناتوانین نیشتەجێ بوون لە ئوسترالیا بەدەست بهێنن.\nبەپێى ڕێککەوتننامەى ئوسترالیا لەگەڵ پاپوا نیو گینیا، هەر پەناخوازاێکى گەیشتوو لەڕێگەى بەلەمەوە ڕەوانەى پاپوا نیو گینیا دەکرێن بۆ هەڵسەنگاندنى کەیسەکانیان و ئەگەر دەرکەوت پەناخوازن ئەوا لەوێ نیشتەجێ دەکرێن.\nئەوانەى کە دەرکەوت پەناخواز نین ئەوا ڕەوانەى وڵاتەکەیان دەکرێنەوە یاخود وڵاتێک کە مافى نیشتەجێ بوونیان پێبدات، یان لە حاڵەتى گواستنەوەدا دەمێننەوە.\nئەو پەناخوازانە 39 کوڕى ئێرانى بوون، لەلایەن پۆلیسى فیدڕاڵى ئوسترالیاوە دەستگیرکران، لەگەڵ ستافێکى چاودێرى و وەرگێڕ و ستافى پزیشکى دوێنێ دوورگەى کریسمسیان جێهێت.\nئەو گروپە ئەمڕۆ گەیشتنە پارێزگاى مانووس و نیشتەجێ دەکرێن لەکاتێکدا کە داخوازى پەنابەریان لەلایەن حکومەتى پاپوا نیو گینیاوە هەڵسەنگاندنى بۆ دەکرێت.\nوەزارەتى کۆچى ئوسترالى ڕایدەگەیەنێت ئەو گواستنەوانە بۆ پاپوا نیو گینیا بەردەوام دەبێت، ئافرەتان و منداڵان و کەسانى تریش دەگوازرێنەوە.\nحکومەتى ئوسترالى لەگەڵ پاپوا نیو گینیا کاردەکات بۆ فراوان کردنى سەنتەرى پڕۆسێسکردنى هەرێمى دوورگەى مانووس و هەروەها سەنتەرى نوێ دەکاتەوە لە هەمان وڵاتدا.\nوتەبێژى وەزارەتەکە ڕایگەیاند: ئەگەر خەڵکى چەندین هەزار دۆلار بدەن بە قاچاخچییەکان ئەوا وەکو ئەوەیە تکتى وڵاتێکى تر بکڕن نەک ئوسترالیا.\nلەکاتێکدا کە پەناخوازەکان لە فڕۆکە دادەبەزین ماوەیەکى کەم بەپێ دەڕۆیشتن و هێزى پاسەوانى ئاسایش چاودێرى دەکردن، تاوەکو دەگەیشتن بە پاسەکان کە دەیانگەیاندن بە شوێنى مەبەست. هەریەک لەو پەناخوازانە بڕێکى کەم خواردنى پێدراوە.\nیەکێک لە پەناخوازەکان هاوارى کرد و بەڕۆژنامەنووسان و خێزانەکەى دەوت:\nئێمە نامانەوێت بێینە ئێرە.\nدەمانەوێت بچینە ئوسترالیا.\nئۆپۆزسیۆنى پاپوا نیو گینیا لەڕێگەى دەستوورەوە داواى یاسایى ڕووبەڕووى ئەو ڕێککەوتنە دەکاتەوە. شایەنى باسە چەند مانگێک لەمەوبەر داوایەکى ترى یاسایى شکستى خوارد.\nPosted by Immigration to Australia (کۆچ بۆ ئوسترالیا) at 4:16 PM No comments:\nLabels: Australian policy, Death of asylum seeker, illegal migration, PNG Deal, PNG detention center\nبەپێى یاساى نوێى کۆچى ئوسترالى چەندین پەناخواز ڕەوانەى مانوس کران\nتایبەت بە بلۆگى کۆچ بۆ ئوسترالیا و کۆچى کوردان\nوەزارەتى کۆچى ئوسترالى ڕایگەیاند کە 40 پەناخواز شەوى چوارشەممە لە دورگەى کریسمەوە گواسترانەوە بۆ مانوس. زۆربەى ئەو پەناخوازانە ئێرانى و ئەفغانى بوون و پیاوى ڕەبەن بوون، پۆلیس و ستافى پزیشکى لەگەڵ ئەو پەناخوازانەدا گەشتیان کردووە.\nشایەنى باسە، دکتۆر ئۆتۆ نومان، بەڕێوەبەرى جێبەجێکارى تەنها نەخۆشخانەى دوورگەى مانووس ڕایگەیاند جەختى لەناوى پەناخوازەکان کردۆتەوە. هەروەها ڕایگەیاند پێشبینى گەیشتنى پەناخوازى زیاتر دەکەین لە سبەینێدا. گەنجترین پەناخوازیان 18 ساڵ بووە.\nگروپى پەناخوازەکان داخوازى بەرگرى پڕۆسێس کردنى کەیسەکانیان لە پاپوا نیو گینیا دەبێت.\nلەدواى ئەوەى حکومەتى ئوسترالى پڕۆسێس کردنى کەیسى ئەو پەناخوازانەى بە بەلەم دەگەن ڕەوانەى دەرەوەى ئوسترالیا کرد. ئەگەر وەک پەناخواز ناسران ئەوا دەتوانن لە پاپوا نیو گینیا نیشتەجێ ببن،بەپێى ئەو پلانەى ڕۆژى هەینى کێڤن ڕوودى سەرۆک وەزیرانەوە ڕایگەیاند.\nچادرى زیاتر هەڵدراوە بۆ جێکردنەوەى پەناخوازان لە ناوەندە فراوانکراوەکەدا، و چێشتخانەى دەرەکى و پێکهاتەکانى تر ئامادەکراون.\nوەزیرى کۆچ ڕایگەیاند قاچاخچییەکان چیتر بەرهەمێکیان نیە بیفرۆشن. هیچ سوودێک لە گەیشتن بە بەلەم نییە. بێرک ڕایگەیاندووە کە ڕێژەى وەرگرتن لە دوو ناوەنددى مانوسدا کراوەتە 3000 کەس و شوێنى تریش دەکرێتەوە بەپێى پێویست. بەگوتەى وەزیرى کۆچ لە چەند ڕۆژى داهاتوودا چەندینى تر دەگوازرێنەوە بۆ دورگەى مانوس و هەر کەسێک بگات بەوشوێنە دڵنیا دەبێتەوە لەوەى حکومەت لەسەر وەعدى خۆیەتى و هیچ پەناخوازێکى نایاسایى گەیشتوو بە بەلەم لە ئوسترالیا جێگیر ناکرێت.\nلەلایەکى ترەوە، وتەبێژى هاوپەیمانێتى کۆچبەران سکۆت ماریسۆن ڕایگەیاند کە حکومەت پەلە دەکات لە جێبەجێکردنى یاسا نوێیەکەدا. هەروەها وتى حکوموت ڕاگەیاندنى گەورە دەکەن و مەبەستی سیاسییان هەیە و لەدواى چەند هەفتەیەک تووشى کێشە دەبن. لەئێستادا هیچ پەیوەست بوونێکى یاسایى نییە بۆ جێگیرکردنى پەناخوازان لە پاپوا نیو گینیا. جێگیر کردنى خەڵکى لە پاپوا نیو گینیا هیچ شتێک پێشناخات هەرگیز هیچ شتێک پێش ناخات.\nPosted by Immigration to Australia (کۆچ بۆ ئوسترالیا) at 3:20 PM No comments:\nLabels: Australia migration, Australian policy, Boat arrivals, illegal migration, Manus Detention center, Manus Island, PNG Deal\nئیمه‌یڵه‌که‌ت داخڵ بکه تا بابه‌ته‌کانمان پێت بگا\nباڵوێزخانەی ئەمریكا هەزار زەمالەی خوێندنی باڵا بۆ ...\nهۆڵه‌ندا هه‌لی خوێندن بۆ خوێندكارانی كورد له‌بواری...\nپێنج یه‌كه‌مه‌كانى سه‌ر هه‌ر به‌ڕێوه‌به‌رایه‌تییه...\nده‌ستپێكردنی تاقیكردنه‌وه‌ی TOEFL iBT له سه‌نته‌ری...\nلە 10 ساڵدا 1000 پەناخواز لە ئاوەکانى ئوسترالیادا ...\nسه‌ردانیكردنی هاوڵاتیانی هه‌رێم بۆ ئێران زیادیكر...\nئوسترالیا: 30% گەیشتنى بەلەمەکان دابەزینى بەخۆیەوە...\nپەناخوازانى نایاسایى ناتوانن بە ئاسانى ڕەگەزنامەى ...\nمالیزیا ڤیزا لەسەر چەند وڵاتێک توند دەکات، عيراقيش...\nدووەم گروپى پەناخوازانى ئوسترالى بەپێى یاساى نوێ ڕ...\nبەپێى یاساى نوێى کۆچى ئوسترالى چەندین پەناخواز ڕەو...


چین: تایوان مافی ئەوەی نیە ببێتە ئەندام لە نەتەوە یەکگرتووەکان\nی مانگی ده ٢٧, ٢٠٢١\nباڵەخانەی نەتەوە یەکگرتووەکان لە نیویۆرک، ئەمەریکا\nڕۆژی چوارشەممە چین جەختی لەوە کردەوە تایوان مافی ئەوەی نیە ببێتە ئەندام لە نەتەوە یەکگرتووەکان، ئەمەش دوای ئەوەی ئەمەریکا داوای کرد تایوانی دیموکرات ڕۆڵێکی زیاتری هەبێت لە نەتەوە یەکگرتووەکاندا.\nپەنجا ساڵ دوای کۆبوونەوەی گشتی نەتەوە یەکگرتووەکان کە چینی وەکو ئەندام لە نەتەوە یەکگرتووەکان پەسەند کرد و تایوانی ڕەت کردەوە، ڕۆژی سێشەممە وەزیری دەرەوەی ئەمەریکا ئەنتۆنی بلینکن وتی بەداخەوەیە تایوان بەشێوەیەکی بەرچاو لە نەتەوە یەکگرتووەکان دوورخراوەتەوە.\nبلینکن وتی " لەکاتێکدا کۆمەڵگەی نێودەوڵەتی ڕووبەڕووی ژمارەیەکی زۆر لە کێشە و ئاڵۆزی بۆتەوە، گرنگە سەرجەم ئەندامان یارمەتیدەر بن لە ڕووبەڕووبوونەوەی ئەو کێشانە. بەو 24 ملیۆن کەسەشەوە کە لە تایوان دەژین."\nوتی " بەشداریکردنێکی ماناداری تایوان لە سیستمی نەتەوە یەکگرتووەکاندا کێشەیەکی سیاسیی نیە، بەڵکو کێشەیەکی کردارییە."\nوتیشی " لەبەر ئەوەیە داوا لە سەرجەم ئەندامانی نەتەوە یەکگرتووەکان دەکەین پشتیوانی لە بەشداریکردنێکی بەهێز و ماناداری تایوان بکەن لە سیستمی نەتەوە یەکگرتووەکان و کۆمەڵگەی نێودەوڵەتیدا."\nجێی ئاماژەیە چین تایوان بە بەشێک لە خاکی خۆی دەزانێت، لە ساڵی 1949 دا دوای شکستهێنانیان لە جەنگی ناوخۆی چیندا بەرامبەر شیوعیەکان، هێزەکانی نەتەوە پەرستەکان هەڵهاتن بۆ تایوان. چینیش دەڵێت تایوان پێویستی بەوەیە لەگەڵ چیندا یەکبگرێتەوە، ئەگەر پێویست بکات دەکرێت بە هێز یەکبخرێتەوە.\nوتەبیژی ئۆفیسی کاروباری تایوان لە چین ما ژاوگوانگ بە ڕۆژنامەنووسانی وت " تایوان مافی ئەوەی نیە ببێتە ئەندام لە نەتەوە یەکگرتووەکان."\nوتی " نەتەوە یەکگرتووەکان ڕێکخراوێکی نێودەوڵەتیە و پێکهاتووە لە وڵاتانی سەربەخۆ. تایوان بەشێکە لە چین."\nجێی ئاماژەیە ئەمەریکا لەمێژە داوای ئەوە دەکات بەشداری بە تایوان بکرێت لە چالاکیەکانی نەتەوە یەکگرتووەکاندا.\nبەڵام ئەم لێدوانانە دەبنە هۆی زیادبوونی گرژییەکانی نێوان چین و تایوان. چین ژمارەیەکی پێوانەیی کەشتی جەنگی لەنزیک تایوان جێگیرکردووە.\nهەفتەی ڕابردوو سەرۆکی ئەمەریکا جۆو بایدن وتی ئەمەریکا ئامادەیە بۆ بەرگریکردن لە تایوان دژی داگیرکاری چین.\nسەرچاوە/ فرانس پرێس


په‌رتوکا پیرۆز » مزگینیا یوحەننای » به‌شێ 5\nعیسا ل كانیا بێت‌حەسدا مرۆڤەكی ساخ دكەت\nپشتی هنگی جەژنەكا جوهیان هەبوو، ئینا عیسا بەرەڤ ئورشەلیمێ سەركەفت.\nل نك دەرگەهێ پەزی ل ئورشەلیمێ، بركەك هەبوو ب عیبرانی دگۆتنێ بێت‌حەسدا، وێ پێنج ئەیوان هەبوون.\nگەلەك نەساخێن كۆرە و لەنگ و فاڵنجی خۆ ل وان ئەیوانان درێژ كربوو، ل هیڤیا شلقاندنا ئاڤێ بوون.\nچنكو جار جارە فریشتەیەك خواردكەفتە بركێ و ئاڤ دشلقاند. ئەوێ بەراهیێ دچوو تێدا پشتی شلقینا ئاڤێ، دا ژ هەر ئێشەكا لێ هەی ساخ بیت.\nمرۆڤەك ل وێرێ هەبوو، ئەو سیهـ و هەشت ساڵ بوو یێ نەساخ.\nعیسای ئەو دیت یێ درێژ كریە و زانی كو ئەڤە دەمەكێ درێژە ئەو د ڤێ رەوشێ دا، ئینا ژێ پرسی: «تە دڤێت تۆ ساخ ببی؟»\nنەساخی بەرسڤا وی دا: «ئەزبەنی، من كەس نینە، دەمێ كو ئاڤ دشلقیت، من بكەتە د بركێ دا، لێ دەمێ ئەز دهێم، ئێكێ دی بەری من دچیتە تێدا.»\nعیسای گۆتێ: «رابە و نڤینێن خۆ هەلگرە و بڕێڤە هەڕە.»\nد گاڤێ دا ئەو مرۆڤ ساخ بوو و نڤینێن خۆ هەلگرتن و بڕێڤە چوو. ئەو رۆژ ژی شەمبی بوو.\nئینا جوهیان[a] گۆتە ئەوێ ساخ بووی: «ئەڤرۆ شەمبیە[b] ، نە رەوایە تۆ نڤینێن خۆ هەلگری.»\nئەوی بەرسڤا وان دا: «ئەوێ ئەز ساخ كریم گۆتە من: نڤینێن خۆ هەلگرە و بڕێڤە هەڕە.»\nوان پرسیار ژێ كر: «ئەو مرۆڤ كیە یێ گۆتیە تە نڤینێن خۆ هەلگرە و بڕێڤە هەڕە؟»\nئەو نەساخێ ساخ بووی نەدزانی ئەو كیە، چنكو گەلەك مرۆڤ ل وێرێ بوون و عیسای خۆ د ناڤ وان دا بەرزە كربوو.\nپشتی هنگی عیسای ئەو ل پەرستگەهێ دیت و گۆتێ: «بەرێ خۆ بدێ، ئەڤە تۆ ساخ بووی، ئێدی گونەهان نەكە، دا یا خرابتر ب سەرێ تە نەهێت.»\nئینا ئەو مرۆڤ چوو و گۆتە جوهیان كو عیسای ئەوێ ساخ كری.\nژ بەر ڤێ چەندێ جوهیان دەست ب تەنگاڤكرنا عیسای كر، چنكو وی ئەڤ تشتە ل شەمبیێ دكرن.\nعیسای بەرسڤا وان دا: «بابێ من تا نوكە یێ كار دكەت، و ئەز ژی یێ كار دكەم.»\nژ بەر ڤێ چەندێ جوهیان پتر بزاڤا كوشتنا عیسای دكر، چنكو وی نە ب تنێ سەرپێچیا دەستوورێ رۆژا شەمبیێ دكر، لێ وی دگۆت ژی كو خودێ بابێ ویە، هۆسا ئەوی خۆ دئینا رێزا خودێ.\nئینا عیسای بەرسڤا وان دا و گۆتێ: «ب راستی ب راستی دبێژمە هەوە: كوڕ نەشێت چ تشتان ژ نك خۆ بكەت، لێ ئەو وێ دكەت یا كو دبینیت باب دكەت. هەر تشتەكێ باب بكەت، كوڕ ژی دكەت.\nچنكو باب حەز ژ كوڕی دكەت و هەمی كارێن خۆ نیشا وی ددەت و دێ كارێن ژ ڤێ مەزنتر ژی نیشا وی دەت، دا هوین مەندەهۆش بن.\nكا چەوا باب مریان رادكەتەڤە و زیندی دكەت، هەروەسا كوڕ ژی یێ وی بڤێت، زیندی دكەت.\nزێدەباری ڤێ چەندێ، باب كەسێ دادگەهـ ناكەت، لێ هەمی دەستهەلاتا دادگەهكرنێ یا دایە كوڕی،\nدا هەمی رێزێ ل كوڕی بگرن، هەروەكو رێزێ ل بابی دگرن. یێ رێزێ ل كوڕی نەگریت، ئەو رێزێ ل بابێ كوڕ هنارتی ژی ناگریت.\nب راستی ب راستی دبێژمە هەوە: هەر كەسێ گوهـ بدەتە پەیڤا من و باوەریێ ب وی بینیت یێ ئەز هنارتیم، وی ژیانا هەروهەر یا هەی. ئەو ناهێتە گونەهباركرن، لێ ئەو ژ مرنێ دەربازی ژیانێ بوویە.\nب راستی ب راستی دبێژمە هەوە: دێ دەمەك هێت، كو نوكەیە، مری دێ دەنگێ كوڕێ خودێ بهیسن و یێن دبهیسن دێ زیندی بن.\nچنكو هەروەكو بابی ژیان د خۆ دا هەی، وی دایە كوڕی ژی كو ژیان د خۆ دا هەبیت.[c]\nدەستهەلات یا دایێ دادگەهكرنێ ژی بكەت، چنكو ئەو كوڕێ مرۆڤە[d] .\nژ ڤێ چەندێ مەندەهۆش نەبن، چنكو دەمەك دێ هێت، ئەوێن د ناڤ گۆڕان دا، هەمی دێ دەنگێ وی بهیسن\nو دێ دەركەڤن. ئەوێن كارێن باش كرین، دێ بۆ ژیانێ رابن و ئەوێن كارێن خراب كرین، دێ بۆ سزادانێ رابن.\nئەز ژ نك خۆ نەشێم تشتەكی بكەم. چەوا كو ئەز دبهیسم، وەسا دادگەهكرنێ دكەم و دادگەهكرنا من ژی یا دادوەرانەیە، چنكو ئەز بزاڤێ بۆ حەزا خۆ ناكەم، لێ بۆ حەزا وی دكەم یێ ئەز هنارتیم.»\nشاهدەیی بۆ عیسای\n«ئەگەر ئەز شاهدەییێ بۆ خۆ بدەم، شاهدەییا من نە یا راستە.\nلێ ئێكێ دی شاهدەییێ بۆ من ددەت و ئەز دزانم شاهدەییا وی بۆ من یا راستە.\nهەوە هندەك هنارتنە نك یوحەننای و ئەوی بۆ راستیێ شاهدەیی دا.\nمن هەوجەیی ب شاهدەییا مرۆڤان نینە، لێ ئەز ڤان تشتان دبێژم دا هوین قورتال ببن.\nیوحەننا چرایەكێ هەل و روهن بوو، هوین رازی بوون بۆ دەمەكی ل بەر رۆناهیا وی خۆشیێ ببەن.\nلێ من شاهدەییەكا مەزنتر ژ شاهدەییا یوحەننای یا هەی. ئەو كارێن بابی داینە من دا ئەنجام بدەم، ئەوێن ئەز نوكە دكەم، ئەو ب خۆ شاهدەییێ بۆ من ددەن كو بابی ئەز یێ هنارتیم.\nئەو بابێ ئەز هنارتیم، ئەو ب خۆ ژی بۆ من شاهدەییێ ددەت. هەوە چ جاران نە دەنگێ وی بهیستیە و نە خولكێ وی ژی دیتیە\nو پەیڤا وی د دلێ هەوە دا، خۆجهـ نابیت، چنكو هوین باوەریێ ب وی كەسی نائینن، ئەوێ بابی ئەو هنارتی.\nهوین لێگەڕیانێ د نڤیسارێن پیرۆز دا دكەن، چنكو هوین هزر دكەن، ژیانا هەروهەر بۆ هەوە ب رێكا وان یا هەی و ئەو نڤیسار ب خۆ بۆ من شاهدەییێ ددەن.\nلێ هەوە نەڤێت بهێنە نك من، كو هەوە ژیان هەبیت.\nمن هەوجەیی ب وێ مەزناهیێ نینە یا ژ مرۆڤان دهێت،\nلێ من هوین نیاسین، كو حەزژێكرنا خودێ د دلێ هەوە دا نینە.\nئەز ب ناڤێ بابێ خۆ هاتم، لێ هەوە ئەز قەبیل نەكرم. ئەگەر ئێكێ دی ب ناڤێ خۆ بهێت، هوین دێ وی قەبیل كەن.\nهوین دێ چەوا شێن باوەریێ ئینن، مادەم هوین مەزناهیێ ژ ئێكودوو وەردگرن و بزاڤێ بۆ وێ مەزناهیێ ناكەن، یا ژ خودایێ ئێكانە دهێت؟\nهزر نەكەن ئەز دێ ل نك بابی هەوە تاوانبار كەم. یێ هەوە تاوانبار دكەت مووسایە، ئەوێ هەوە هیڤیێن خۆ پێڤە گرێ داین.\nئەگەر هەوە باوەر ژ مووسای كربا، دا هوین باوەر ژ من ژی كەن، چنكو وی دەربارەی من یا نڤیسی.\nئەڤجا ئەگەر هوین باوەر ژ نڤیسارێن وی نەكەن، پا دێ چەوا باوەر ژ ئاخفتنێن من كەن؟»\na. 5:10 مەبەست پێ رێبەرێن جوهیانن.\nb. 5:10 بۆ جوهیان رۆژەكا تایبەت و پیرۆزە و كار تێدا ناهێتە كرن. ل فەرهەنگۆكێ بنێڕە رۆژا شەمبی*.\nc. 5:26 ئانكو: هەروەكو باب سەرەكانیا ژیانێ، هەروەسا وی دایە كوڕی كو ئەو ژی سەرەكانیا ژیانێ بیت. بنێڕە یوحەننا 1:4\nd. 5:27 ل فەرهەنگۆكێ بنێڕە.\nمزگینیا یوحەننای به‌شێ 6


سیاسەتی گۆڕانکاری دیموگرافی تا کەی بەردەوام دەبێت؟ | AvaToday\nدکتۆر کاوە مەحمود*\nمێژووی سیاسەتی گۆڕانکاری دیموگرافی دژ بە گەلی کوردستان بۆ زیاتر لە سەدەیەک دەگەڕێتەوە. ئەم سیاسەتە تەنها لە بەشیکی کوردستان ئەنجام نەدراوە، بەڵکو ئەگەر بە قوڵی بڕوانینە ئەم بابەتە، خودی دابەشکردنی کوردستان دوای یەکەمین شەڕی جیهانیدا بەرچاوترین دەستپێکی ئەم سیاسەتەیە. بەپێی رێکەوتننامەی سایکس بیکو کوردستانی ژێردەستی ئیمپراتوری عوسمانی بەسەر عێراق و تورکیا و سوریا دابەش کرا، و دەوڵەتی نەتەوەیی عەرەب لە عێراق و شام و حیجاز دا درووست کرا، و دوو بەشی کوردستان بە سوریا و عێراق لکێنرا، و بەکردەیی کار بۆ نەهێشتنی شوناسی نیشتمانی لەم دوو بەشەی خاکی کوردستان کرا.\nدەستەواژەی کوردستانی باشوور کە مسز بیل نوێنەری ئینگلیزی داگیرکەر لە کتێبی (تاریخ العراق القریب) بە کاری هێناوە، لەگەڵ دامەزراندنی دەوڵەتی عێراق بوو بە شمال العراق و پاشان لە سەردەمی بەعسدا هاوکات لە گەڵ ئەنفال و کیمیابارن و جینۆساید بوو بە "شمالنا الحبیب".\nسایکس بیکو سەرەتا و بناغەیەکی پراکتیکی بۆ سڕینەوەی شوناسی نیشتمانی کوردستانی بوو، و هەر ئەمەش زەمینەی بۆ گۆڕانکارییە دیموگرافییە جۆراجۆرەکان خۆش کرد. گۆڕانکاری دیموگرافی بە گۆڕینی ناو و دەستکاری دابەشبوونی ئیداری لە ناوچە کوردستانییەکان دەستی پێکردوە. هەرچەندە لە نەخشەی جوگرافی و کتێبە مێژووییەکان ناوی کوردستان دیارە و باس کراوە، بەڵام حکومەتی شاهنشای ئێران بەشێک لە شارە دێرینەکانی کوردستانی رۆژهەڵاتی خستە سەر ئازەربەیجان بە ناوی ئازەربەیجانی غەرب، و تەنها شاری سننەی بە ئوستانی کوردستانی ناونا، و بەم جۆرەش قەوارەی کوردستانی رۆژهەڵاتی بە شیوەیەکی ئیداری بچووک کردەوە.\nلە کوردستانی رۆژئاوا بە بەردەوامی هۆزی عەرەب لە رۆژهەڵاتی فوراتدا بە مەبەستی گۆڕانکاری دیموگرافی نیشتەجێکران، و ناوی عروبەیی بۆ چەندین شار و شارۆچکە داڕێژران، و کۆبانی بوو بە "عین العرب". بە درێژایی بوونی دەوڵەتی عەرەبی سوریا کورد لەم دەوڵەتەدا هاوڵاتیی نەبووە، و ووشەی کوردستانیش لە فەرهەنگی سوریای عوروبەدا نەبووە.\nلە باکور کاتێک کوردانی دێرسیم لە ساڵی ١٩٣٦ى بە سەرۆکایەتی سەید رەزا داکۆکییان لە بوونی نەتەوەیی و کەلتوری خۆیانیان دەکرد، حکومەتی تورکیا یاسای تواندنەوەی کوردەکانی پەسەند کرد، و لە حوزەیرانی ١٩٣٦ى دەسەڵاتدارانی تورکیا سەبارەت بە کوردانی زازای دێرسیم بریاری کۆتایی سڕینەوەی ئەم پێکهاتەیەی دا بوو، و لە سڕینەوەی ناوەوە دەستیان پێکرد. ئەوە بوو ناوی یەکەی ئیداری دێرسیم کە هیمای خۆڕاگری و ڕاپەرین بوو لە لایەن دەسەڵاتدارانی تورکەوە لە نەخشەی جوگرافی تورکیادا کرا بە "تونجەلی"، و پانتاییەکەی ئێجگار بچووک کرایەوە.\nشایانی باسە لە دووا هەڵبژاردنی شارەوانییەکانی تورکیا ٢٠١٩ کەسایەتییەکی کۆمۆنیست بە سەرۆک شارەوانی دێَرسیم هەڵبژێردرا. شاڵاوی گۆڕانکاری ناوی شوێنەکان بە مەبەستی سڕینەوەی کەلتور و مێژووی ڕەسەنی ناوچەکانی کوردستان بەردەوام بووە، و سەرجەم نەتەوەکانی کوردستانی گرتۆتەوە. بۆ نموونە شاری بەغدیدا لە دەشتی نینەوى کە ناوی ئەم شارە بە زمانی سریانییە، لەلایەن دەوڵەتی عوسمانییەوە کرا بە "قەرەقوش" کە دواتر ئەم شارە دوای گۆڕانکاری دیموگرافی لەلایەن حکومەتی بەعس و ناردنی عەرەب بۆ ئەم شارە "قەرەقوش" بوو بە "الحمدانیە".\nگۆڕینی ناوە کوردییەکان بۆ ناوی عەرەبی لەو ناوچە کوردستانییانەی کە بە پێی دەستوری جێبەجێنەکراوی عێراق بە ناوچەکانی ماددەی ١٤٠ ناو دەبرێت، لەو کاتەوەی دەوڵەتی عێراق درووستکراوە و تا روخاندنی رژێمی بەعس بەردەوام بوو. ئەم گۆڕانکارییانە تەنانەت ناوی گەڕەکەکانی گرتبۆوە. دابەشکردنەوە ئیداری و لابردنی چەمچەمال و دۆز و کەلار کفری لە پارێزگای کەرکوک بە مەبەستی کەمکردنەوەی رێژەی کورد لەم پارێزگایە زنجیرەیەکی دیکەی سیاسەتی گۆڕانکاری دیموگرافی بوو. لە ناوەڕاستی ساڵانی حەفتاکاندا دەوڵەتی عێراق زەوی و قەرزی عەقاری، و دە هەزار دیناری عێراقی کە ئەو کات دەگەیشتە ٣٠ هەزار دۆلار بە عەرەبە هاوردەکانی بەخشی.\nهاوکات لە گەڵ ئەمەشدا ناوی گوند و شارۆچکەکان گۆرانکاری بەسەردا دەهات و بەعەرەبی کران. زەوی کوردان زەوتکرا و گرێبەستی زەوی کشتوکاڵ تەنها بە کەسانی سەر بە هۆزە عەرەبەکان دەدرا. دوا بە دوای ئەم هەنگاوانەش لە شاری کەرکوکدا کورد لە وەزیفەی حکومەتدا دانەئەمزرا، و پەیتا پەیتا بە بیانوی جۆراجۆر لە چوارچێوەی نەخشەیەکی ئامادەکراو بە مەبەستی کەمکردنەوەی رێژەی کورد لە پارێزگای کەرکوک، هەزارەها خێزانی کوردی کەرکوک بۆ هەولیر و سلیمانی دەرکران. لە هەولێرشدا شارۆچکەی مەخمور خرایە سەر ئیدارەی پارێزگای موسل، لە کاتیدا بە شێوەیەکی مێژووی ئەم شارە سەر بە هەولێر بووە. لە دووا دەستوری عێراق کە لە ساڵی ٢٠٠٥دا بریار درا، ئاماژە بۆ ماددەی ١٤٠ سەبارەت بە ناوچە جیناکۆکەکان کراوە کە دەبوایە تا ساڵی ٢٠٠٧ ئەو ماددەیە جێبەجێ بکرایە.\nهەرچەندە بەڵگەنامە مێژووییەکان کوردستانی بوونی ئەم ناوچانە دەسەلمێنن، لایەنی کوردستانی سەڕەڕای ئەو راستییە مێژوویانە بەم ماددەیە قایل بوو، بەڵام حکومەتی ناوەند جێبەجێی نەکردووە. لێرەدا پرسیارێکی گرنگ دێتە پێَشەوە ئەویش چارەنوسی ئەو ناوچانەیە لە کاتێکدا دوای ١٦ى ئۆکتۆبەری ٢٠١٧ دیسانەوە تەعریب دەستیپێکردوە، و سەڕەڕای هەوڵدانی ئاساییکردنەوەی پەیوەندی هەرێمی کوردستان لە گەڵ حکومەتی فدڕاڵ، ئاسۆی جێبەجێکردنی مادەی ١٤٠ لە عەقڵیەتی حوکمرانانی دەوڵەتی عێراق بەدی ناکرێت و کاریش کە بگاتە ئەم ماددە دەستورییە ئەوا دەوڵەتی عێراق و پارێزەرانی دەستور گویی خۆیانی لێ کەڕ دەکەن. نەتەوەی باڵادەست گۆرانکاری دیموگرافی بە حاڵەتێکی ئاسایی دەزانێت و بەعەرەبکردنی کەرکوک و خانقین و شنگال و ناوچە جێناکۆکەکانی دیکە بە هەمان گواستنەوەی خەڵکی نێوان شارەکانی باشوری عێراق دادەنێت، و پێی وا نییە کوردستان نیشتمانە.\n* سکرتێرى کۆمیتەى ناوەندى حزبی شیوعى کوردستان ـ باشوورى کوردستان


فەرماندەى دەریاوانى لە سوپاى پاسدارانى ئێران، رایگەیاند “هێزەکانمان دەتوانن لەهەر کاتێکدا بێت هەر کەشتییەک دەستبەسەر بکەن، تەنانەت ئەگەر کەشتى بەریتانى و ئەمریکیش هاوەڵى بێت”.\nلیوا عەلى رەزا تەنگسیرى، فەرماندەى دەریاوانى لە سوپاى پاسدارانى ئێران، لەمیانەى چاوپێکەوتنێکى تەلەفزیۆنیدا هۆشداریدا لە هەر خۆهەڵقورتاندنێکى نایاسایى لە ئاوى کەنداودا.\nتەنگسیرى، لە بەشێکى ترى چاوپێکەوتنە تەلەفزیۆنییەکەدا پەیامێکى ئاڕاستەى دەوڵەتانى ناوچەکە و جیهان کرد و تیایدا ئاماژەى بەوە کرد “ئێران بەردەوام دەبێت لە گرەنتیکردنى گەرووى هورمز بۆ ئەوەى بتوانێت لەوێوە هەناردەى نەوت بکات”.\nروونیشیکردەوە، ئەمریکا و بەریتانیا لەهەوڵى ئەوەدان سیناریۆى نوێ لەناوچەکە بسەپێنن بە ئامانجى ئەوەى شەرعییەت بە بوونیان لە ئاوى کەنداو بدەن، پلانى ئەوەشیان هەیە دەوڵەتانى ناوچەکە تاڵان بکەن و دەوڵەتانى ئەوروپا و رۆژئاواى ئاسیا بەکاربهێنن کە پێویستییان بە نەوتى ئێران هەیە.\nلەبارەى دەستبەسەرداگرتنى کەشتییە بەریتانییەکەش، فەرماندەى دەریاوانى لە سوپاى پاسدارانى ئێران، ئاماژەى بەوە کرد “هیچ دادپەروەرانە نییە ئێمە کەشتییە بەریتانییەکە ئازاد بکەین کە پیشێلى یاساى نێودەوڵەتى کردووە و ئەوان کەشتییەکەى ئێمە ئازاد نەکەن”.\nجەختیشى لەسەر ئەوە کردەوە، ئاسایشى کەنداو بەلاى ئێرانەوە زۆر گرنگە و وڵاتەکەشى ئاسایشى گەرووى هورمزى گەرەنتى کردووە.\nترەمپ لە تویتەر: با سوریا و ئەسەد کورد بپارێزن و شەڕى تورکیا بکەن بۆ خاکەکەى خۆیان\n22:28 دوو شه‌ممه 14 تشرینی یه‌كه‌م 2019\nئه‌نجومه‌نى به‌ره‌نگاربوونه‌وه‌ى گه‌نده‌ڵى له‌عێراق چه‌ند بڕیارێكى دەرکرد\nبۆ بنه‌بڕكردنى گه‌نده‌ڵى لە دۆسیەى نه‌وتدا\n15:25 شه‌ممه 05 تشرینی یه‌كه‌م 2019\n11:05 شه‌ممه 05 تشرینی یه‌كه‌م 2019\nئەردۆغان ئۆپراسیۆنى ئاسمانی و وشکانی بۆسەر ڕۆژهەڵاتی فورات ڕاگەیاند\n13:06 پێنج شه‌ممه 10 تشرینی یه‌كه‌م 2019\nپەکەکە داوای لە هێزەکانی هەپەگە و یەژەستار کرد لەناو تورکیادا چالاکیەکانیان دەستپێبکەن\n20:17 پێنج شه‌ممه 26 ئه‌یلول 2019\nکۆنسێرتەکەى هانى و فرمێسک هەڵوەشایەوە و کەسێک پارەى بلیتەکانى دزى و هەڵهات\n20:49 چوار شه‌ممه 25 ئه‌یلول 2019\nشاندێکی پەرلەمانی کوردستان دەچێتە کۆریای باشور


خولی ئەمریکی - لۆس ئانجێلێس گالاکسی vs سیاتێل ساوندێرس - Soccer - Yariga - Results, fixtures, tables and statistics\nئۆرلاندۆ سیتی vs. هۆوستن داینامۆ کۆڵۆمبۆس کریو vs. کۆلۆرادۆ ڕاپیدس Minnesota United vs. پۆڵاتلاند تیمبێرس فێلادێلفیا یونیۆن vs. سپۆرتین کانساس ستی وایتکاپس vs. دالاس لۆس ئانجێلێس گالاکسی vs. سیاتێل ساوندێرس New York City vs. شیگاکۆ فایەر شیگاکۆ فایەر vs. Los Angeles سیاتێل ساوندێرس vs. کۆلۆرادۆ ڕاپیدس دی سی یونایتد vs. مۆنتێریال ئیمپاکت\nلۆس ئانجێلێس گالاکسی vs سیاتێل ساوندێرس 3-0\nزڵاتان ئیبراهیمۆڤیچ (PG) 9'\nO. Kamara (G) 40' (دروستکرا لە لایەن: ڕ.ئالیساندرینی)\nE. Boateng (G) 52' (دروستکرا لە لایەن: ڕ.ئالیساندرینی)\n'79 بۆ J. McCrary\n'84 بۆ S. Carrasco\n'17 بۆ N. Tolo\n'89 بۆ A. Lassiter\n'54 بۆ ڤیکتۆر رۆدریگێز\n'72 بۆ S. Williams\n'17 بۆ B. Smith\n'54 بۆ ک. لیردام\n'72 بۆ E. Boateng\n'79 بۆ O. Alonso\n'84 بۆ ڕ.ئالیساندرینی\n'89 بۆ س. لێتگێت\n9 زڵاتان ئیبراهیمۆڤیچ 9'\n14 S. Carrasco بۆ ڕ.ئالیساندرینی 84'\n15 A. Lassiter بۆ س. لێتگێت 89'\n29 S. Williams بۆ E. Boateng 72'\n5 N. Tolo بۆ B. Smith 17'\n8 ڤیکتۆر رۆدریگێز بۆ ک. لیردام 54'\n30 J. McCrary بۆ O. Alonso 79'


میرابۆق – Knwe.org\nسەرەکی » ئەدەب - سێبەر و سایە » میرابۆق\nلەو رۆژەوە كە سەرۆك لە كۆبوونەوەی فەرماندە دێرینەكاندا، یەك سەعات باسی (میرابۆ)یان بۆ دەكات. میران یەكلاق خەیاڵێكی سەیر لە كەللەی دەدا. سەرۆك جەخت لە رۆڵی دەنگە زوڵاڵەكەی میرابۆ دەكاتەوە.\nبەڵام، دوور و نزیك باسی ئەوە ناكات كە میرابۆ فایلی هەبووە و پاشان گۆڕ بەگۆڕ كراوە. بۆیە میران یەكسەر ئەوەی بە خەیاڵدا دێت بۆچی نەبێتە میرابۆ؟ بەبێ ئەوەی گوێ بەوە بدات ئیتر راپەڕین كراوە و شتێك نەماوە بە ناوی شۆڕش تا ئەم ببێتە خەتیبەكەی.\nدوای ئەوەی دەگاتەوە بارەگاكەی خۆی یەكسەر سكرتێرەكەی بانگ دەكات، دوو بە دوو دەرگا لەسەر خۆیان دادەخەن، بیرۆكەكەی بۆ باس دەكات. سكرتێرەكەی لەوە شەیتانترە كە ئەم هەلە لە كیسی خۆی بدات كە پاداشتێكی چەوری لە دوایە. بۆیە پێی ناڵێت ئاخر گەمژەی خڵەفاو تۆ لە ژیانتدا كتێبێكت نەخوێندۆتەوە، هەر تەقەت كردووە و دەم و پلی قسەكردنت نییە، فڵتە فڵت نەبێت هیچ نازانیت، چۆن دەبیتە میرابۆ؟ پێی دەڵێت: قوربان جگە لە جەنابت كێ دەتوانێت ببێتە میرابۆ؟ قسەزان و دەنگ زوڵاڵ، چی لەوە ئاسانترە میران بكەیت بە میرابۆ؟\nئیتر خۆی لێ دەبێتە میرابۆ، دەبێتە میوانی قەشمەری كەناڵەكان. بۆ نەگبەتی من و باوكم دانیشتووین لە پڕ بە قاتە كوردییەكەی و سەرە بۆزەكەیەوە دێتە سەر شاشەكە.\n« دوای راهین راپەڕین، خەڵك نانی، نانی رەش، نان بۆ نانەوا، گۆشت، ئێسقان بۆ، مامۆستا، سی سی ساڵە، دەسەڵات، مووچە مووچەی چی، گەگە گەنم، گەندەڵی، گەنم گرتی، كش كش، كشە كشە، كشتوكاڵ، مر مردن، مریشكە، جوو جووتیار، رەشە، لە لە برسا…»\nباوكم یەكسەر كەناڵەكە دەگۆڕێت، چاویلكەی لە چاودا نییە، دەڵێت: «ئەوە ئەم گوودەمە كێیە؟ لەوساوە وەكو بۆق دەقیڕێنی و…»\n«ئەمە میران یەكلاقە، بە خۆی دەڵێ میرابۆ.»\n«میرابۆۆۆ، نا، نا، ئەمە میرابۆقە.»


هەواڵ / چاوی تۆ :: 17/05/2019 :: 175 جار بینراوە\nئەم جوملەیە یەکێکە لەو دەستەواژانەی ماوەیەکە لەناو دونیای سیاسی ئێمەدا زۆرکات و لە زۆر بۆنەدا بەرگوێمان دەکەوێت، هەڵبەتە"ئیرهابی فیکری" زیاتر لەو ساتانەدا دێتە بەرگوێمان کە لایەنێکی سیاسی تەواو خۆی یەکلاییکردۆتەوە بەوەی کە هێزێکی فیکریە و لایەنێکیتر یان چەند لایەنێک بەشێوەی دەستەجەمعی دەیانەوێت لە فیکری ئەو لایەنە بدەن.\nخراپیی دونیای سیاسی لە هەرێمی کوردستان هەر لەو روانگەیەوە نییە کە هەموومان دەزانین گەندەڵی هەیە، بەڵکو دیوێکی تری خراپەکاریی ئەم هێزە سیاسیانە ئەوەیە هەر یەکەیان مۆدێلێکی سیاسی لەژێر ناوی فیکر بەرهەمهێناوە کە ئەوەی باوەڕی بە دەوڵەتی کوردیی هەیە خراپترین جۆری مۆدێلی ناسیۆنالیستی قەومیی بەشێوەیەکی فاشیتسیانە هێناوەتە ناو دونیای ئێمە، ئەوەی باوەڕی بە سۆشیال دیموکراتە بەخراپترین شێوە هەنگاوە سیاسیەکانی لەسایەی ئەم فیکرەدا پێشدەخات و لە مۆدێلی حزبە ئیسلامیەکانیش دەبینین کە سەلەفیەت ئاخیر مۆدێلی فیکری ئیسلامی سیاسییە ئێستا رۆژ بە رۆژ لە کوردستان گەشەدەکات.\nدونیای سیاسی لە باشوری کوردستان لەئێستادا تاکە حزبێک نییە لە ژێرسایەی فیکرێکی دیاریکراودا سیاسەت بکات، ئەوەی دەیبینین شەڕی فیکری نێوان هێزە سیاسیەکان نییە، بەڵکو شەڕێکی رووت و ناشیرنە لەپێناو گەیشتن بە دەسەڵات و بەدەستهێنانی پۆست.\nلەکۆتاییدا مۆدێلی ئۆپۆزسیۆنیشمان بینی و ئەگەر سەرنجەکەمان بخەینە سەر بزوتنەوەی گۆڕان، کە دیاترین هێزی ئۆپۆزسیۆنی باشوری کوردستان بوو، لە هەنگاوە بەراییەکانیدا دەیوست مانیفێستی فیکرێکی نوێ بکات، بەڵام ئەویش لەکۆتایی رێگادا لەسەر دەستگەیشتن بە دەسەڵات و پلە و پایە کۆتاییهات.\nئەم نوخبە سیاسیەی ئێستا لە کوردستان لە دەسەڵاتدان ئینسانی فیکریی نین، واتا ناتوانن خاوەنداریەتی لە حزبێکی فیکری بکەن، حزبی کوردی هێندەی بەرهەمهێنەری پەرتەوازەکردنی کۆمەڵگە و دروستکردنی رق و کینە و تۆخکردنەوەی ناوچەگەریەتی بووە، هێندەی هێزی پەلاماردەری دروستکردووە بۆ ترساندنی ئینسانەکان لەیەکتری، هێندە مۆڕاڵێکی ئینسانیانەی بەرهەمنەهێناوە کە ئینسانەکان تێیدا هەست بە خۆشویستنی یەکتری بکەن، حزبی کودی کە خۆی داماڵیوە لە فیکر چۆن بتوانێت پەروەردە بەرەو پێشببات؟ چۆن کەلتور و سیاسەتی فەرهەنگی دەبێت؟\nئیرهابی فیکری جوملەیەکی سەرەتانیە لایەنێک بۆ جووڵاندنی هەستی جاماوەرەکەی، هەر وەختێک بیەوێ، دەریدەبڕێت تاکو پیشانی بدات قوربانییە یان هەر وەختێک ویستبێتی هێڵ بەژێر زۆنەکاندا بکێشێت ئەوەی دەربڕیوە کە لەو زۆنە ئیرهابی فیکری دەرهەق بە ئێمە هەیە.\nچاوی تۆ :: 5 کاتژمێر پێش ئێستا


راستە سەرۆك باراك ئۆبامای جارانەو لە هەمان كۆشكی سپی جارانە، بەڵام رووبەڕووبوونەوەكان وەكو خۆیان نەماون، بەڵكو خێراتر لە گەشەی منداڵەكانی لە گەورەبووندان، وا پێشبینی دەكەم رووبەڕووی مەترسی زۆر گەورە ببێتەوە، زۆر مەترسیدارتر لە قۆناغی یەكەمی دەسەڵاتیدا، هەروەها ئەو مەترسیانە گەورەتر لەوەی سەرۆكەكانی پێش خۆی رووبەڕووی بوونەوە هەر لە بۆشی باوك و بۆشی كوڕدا.\nلەو بارودۆخە ئەستەمەدا ئێمە لەبەردەم سەرۆكێكی نوێدا نین كە پێویستی بەفێربوون و بە (كۆرسی) سیاسی ناوچەی خۆرهەڵاتی ناوەڕاست بێت، چونكە لەگەڵ قاوەی هەموو بەیانییەكی ئەو چوار ساڵەی رابردوودا ئەوە بۆتە یەكێك لە چالاكیەكانی رۆژانەی ئۆباما، رەنگە بشبێتە بەشێك لە خۆراكی چوار ساڵی داهاتوویشی، جیاوازییەكان رەنگە لەوەدا بێت قاوەكان زیاتر تاڵتربن لەو چوار ساڵەی رابرد، بۆ نموونە: زیادبوونی مەترسیەكانی چەكی ئەتۆمی ئێرانی، دیارە هەموو سەرۆكەكانی پێشووی ئەمریكا یەكلایی كردنەوەی چەكی ئەتۆمی ئێرانیان دوادەخست بۆ سەرۆكی داهاتوو، بەو شێوەیە، بەڵام ئۆباما ئەو جارە ناتوانێ ئەو پرسە دوابخات، چونكە بەرنامەی چەكی ئەتۆمی ئێرانی لەسەر وادەی لەدایكبوونی خۆیەتی، بۆیە لەسەر ئۆباما پێویستە رووبەڕووی ئێران ببێتەوە جا بەجەنگ بێت یان بە ئاشتەوایی، بۆیە لەو چوار ساڵەدا بە دڵنیاییەوە ئێران دەبێتە خاوەنی چەكی ئەتۆمی، یان ئەوەتەیە لێی بكشێتەوە، دواتر ئێمەش دەكەوێنە بەردەم ئەگەری جەنگێكی ئەمریكی گەورە، یان ئێرانێكی زۆرتر شەڕانی.\nسووریای ئەسەدیش هەمیشە گڕێیەك و كۆسپێكی هەراسانكار بووە، بەڵام لە ئەژمێرەی نێودەوڵەتیدا بچووك، هەتا لە سەر ئاستی هەرێمایەتیش، لەماوەی چوار ساڵی داهاتووشدا دەبێتە مەترسیدارترین دەوڵەت لە ناوچەكەدا، عێراق و ئەفغانستانیش بەیەكەوە ئەگەری مەترسییەكان و هەڕەشەكانیان لەسەر خاك و وڵاتێكی یەكگرتوو سەقامگیر لە زیادبووندایە ئەگەر بە زوویی نەتوانری كێشەكانیان چارەسەر بكرێ و دەسەڵات بە شێوەیەكی مەدەنی ئالوگۆڕی پێنەكرێت. لە چوارچێوەی ململانێكانی لەگەڵ ئێران و سووریا (قاعیدە) بوونی هەیە، كە ئۆباما باش دەزانی ئەگەر سەرجەم سەركردەكانیان بكوژێت، بەڵام هەزاران لە لایەنگرانی لە قۆناغی دووەمدا شەڕكردنە لەگەڵ تیرۆرستان، كە ئەوەیان زەمەنێكی زیاتر خوێناوی دەبێت كە جیهان رووبەڕووی ئەو رێكخراوە دەبێتەوە، ئەو كاتە دەبێتە فرە رەگەزی نێودەوڵەتی و زۆرتر چالاكیش دەبێت و زیاتریش بڵاودەبنەوە، وەكو ئەوەی لە عێراق و سعودیەو ئەفغانستان رووبەرووی بوونەوە.\nبیرو هزری توندڕەو ئێستا لە نێوەندی نوێ گەشەدەكەن و بڵاودەبنەوە، حكوومەتەكانیش لە دوای بەهاری عەرەبی كەمتر توانا یان روونتر بڵێین كەمتر ئارەزووی رووبەڕبوونەوەیان دەكەن، بەڵام رووبەڕووبوونەوەكانی باكووری مالی لە ئێستادا شتێك نییە تەنیا پرۆڤەیەكی بچووك نەبێت بە بەراورد بە شوێنەكانی دیكە كە زۆرتر جێگەی سەرنجی تیرۆریستانن.\nخرۆشان و لەرزینەكان لەوەی روودەدات لە میسرو لیبیاو یەمەن و تونس هەتا ئێستا بەردەوامە، دوو ساڵی تێپەڕی و كەس نازانێ چەند ساڵی دیكە بەردەوام دەبێت و چەندان خۆپیشاندان و خرۆشانی دیكە لە هەمان بازنەی بەهارو دەرەوەیدا روودەدات.\nسەردەمی دووەمی ئۆباما رەنگە ئاشتەوایی بێت بە هاتنی كیری و هیگل وەكو دوو وەزیری نێو حكوومەتەكەی، ئەوەش پرسێكی ئەرێنییە، رەنگیش بێت وەكو دەڵێن ناوچەكە بە گشتی بكەوێتە بەردەم میزاجێكی ئاشتەواییەوە.\n165 جار خوێندراوه‌ته‌وه | Wednesday, January 30, 2019


كاكەی فەلاح – History Of Kurd\nHome / ناوداران / كاكەی فەلاح\nگۆران حكيم 2016-02-15\tناوداران لێدوان نووسین ناچالاککراوە لە كاكەی فەلاح 3,533 Views\nكاكەی فەلاح ناسراوە بە شاعیری خەبات و ڕاپەڕین و ڕۆژنامەنوسێكی لێهاتوو بووە ، لەساڵی 1928، لەچوارتای (شارباژێڕ)ی سەر بەپارێزگای سلێمانی چاوی بە ژیان هەڵهێناوە و لەخێزانێكی هەژار، پەروەردە بووە و خوێندنی سەرەتایی لە چوارتا و ناوەندی لەسلێمانی تەواو كردووە.\nكاكەی فەلاح چووەتە پاڵ پارتی كۆمنیستی و خەباتی چینایەتی كردووە و هۆنراوەی نیشتمانی داناوە و لەسەر هەڵوێستی ڕامیاری چەند جار، گیراوە و ئەشكەنجە دراوە، بەڵام كۆڵی نەداوە و هەر بەردەوام بووە لەسەر بیروباوەڕی شۆڕشگێڕی خۆی.\nكاكەی فەلاحی بەهرەدار بەهۆنراوەی ڕامیاری هاتۆتە گۆڕەپانی وێژەی كوردی و هەوڵی داوە بە وشەی سادە و ئاسان واتای قووڵ و جوان پێكەوە بنێ .\nكاكەی فەلاح لە ڕاپەڕینەكەی كانوونی دووەمی 1948ی گەلانی عیراق بەساڵ و نیوێك سزادراوەو لەناسریە و ئەبوغرێب سزاكەی بەسەر بردووە ودوای تەواوبوونی سزاكەی دەگەڕێتەوە سلێمانی و خەباتی نهێنی دەكات، تا لە ئەنجامدا دەكەوێتە دەست پیاوانی ڕژێمی شاهانەو بە 5 ساڵ بەندی و 3 ساڵ دەست بەسەری، فەرمانی بەسەردادەدرێت و دوای تەواوكردنی سزاكەی دێتەوە سلێمانی .\nكاكەی فەلاح جگە لە تێكۆشانی شۆڕشگێڕی و هۆنراوە و وێژە، كارێكی بەنرخی لە ڕۆژنامەگەری كوردیدا كردووە و لە 10ی كانوونی یەكەمی 1970 ڕۆژنامەی “ژین”ی دەركردووە ، وكاتی خۆشی پیرەمێرد لە ساڵی 1939، تا كۆچ كردنی لە 1950.06.19 ئەم ڕۆژنامەیەی دەركردووە، دوای ئەوی ئەویش ماوەیەك مامۆستا گۆران و ئە‌حمەد زرنگ سەرپەرشتیان كردووە.\nكاكەی فەلاح لە 1990.10.09، لە تەمەنی 62 ساڵیدا لەشاری سلێمانی دڵە گەورەكەی لەلێدان كەوت و لاپەڕەی ژیانی پڕ بەرهەمی بۆ مێژوو بەجێهێشت.\nPrevious ناپۆلیۆن بۆناپارت\nNext نوسه‌رێكی له سێداره دراوو


بژی بۆ تەنز نووسینت، فەرموو بۆلای سەرێ | دیوەخان ئیداره‌ی پۆست\nلەبەر ئەوەی زۆر حەزم لە رەچاوکردنی یاسای کۆپی‌رایت و پاراستنی بەرهەمی نووسەران و هونەرمەندانە، ئەم بابەتەم لە فەیسبووکەکەی سلێمان دڵسۆز دزیەوە و رامکێشاوەتە ناو دیوەخان.\nکاک سلێمان دەڵێ ئەوە نامەیەکە لە دۆستێکی ناوخۆی رۆژهەڵاتی کوردستانەوە بۆی هاتووە و ئەویش لە فەیسبووک بڵاوی کردووەتەوە. منیش کە خەریکی چەتی فەیسبووک بووم بەسەری داکەوتم. من خوێنەری بابەت و نووسراوەی باش نیم، بەڵام نازانم بۆ خوا لێی گۆڕیم و بەسەر ئەوەیان داکەوتم. زیاتری وەدوا ناکەوم و ئەوە دەقی نامەی کابرایە بۆ کاک سلێمان:\nسڵاو هاورێی خۆشەویستم. چۆنی چۆن؟ زۆرم وەڕەزی کردووی. جارجار هەر لەخۆرایی بیرت دەکەم.\nئەرێ لەم کوێرە دێیە چی پێ دەڵێن، ئوروپایە نازانم چیە، وەزعت چۆنە؟ توغڵا دەگەڵ ئەو گرانی و بێ‌کاری و پاش‌کەوتوویی و بێ‌فەرهەنگییەی وێ چۆن ڕاهاتووی؟ کوڕە واز بێنە وەرەوە، بۆ وا خۆت بەدبەخت کردووە؟ ئەگەر بڕیارت دا بێیەوە پێم بڵێ با پارەی مانگێک کاری خۆمت بۆ بنێرم بەشی دوو ساڵی گوزەرانی هەندەرانت دەکات!\nدۆستی ئازیز، ئەگەر لە ئەحواڵی ئێمە دەپرسی، شوکر بۆ خودا جگە لە دووری جەنابت هیچ ناخۆشیەکمان نییە. هەموو شت وەگیر دەکەوێ و خەڵک هەر پێدەکەنن و دەچنە سەفەران و پووڵی خەرج دەکەن. قەڵەم و دەفتەر زۆر هەرزانە و ئەلحەملای مامۆستاکانی قوتابخانەش دڵسۆزانە وانەکانیان دەڵێنەوە. دەراماتی خەڵکی زۆرە و وای لێهاتووە خەڵک کارەکانیان بە هیندی و بەنگڵادشیان دەکەن و قەرەواش و نۆکەران دەگرن. بازار پڕ لە ئەسلەحە و چەکە بەڵام کەس نایانکڕێ و هەموو ژەنگیان هێناوە. دوژمنایەتییەکان خەڵاس بوونە و هەموو مەسڵەتەکان کراون بەبێ خوێن. کچ ڕەدووکەوتن نەماوە و کچان بە دڵی خۆیان مێردی دەکەن. کاروبار زۆرە و کەسی بێ‌کار نابینی لە شەقام بخولێتەوە.\nکتێب زۆر هەرزانە، تاڕادەیەک کە ئیتر دروست کردنی کتێبخانەی شەخسی دەبێ دە نەخشەی خانوودا وەبەرچاو بگیرێ و ئەو ماڵانەی کە کتێبخانەیان نییە خەریکن ئاشپەزخانەکانیان دەکەنە کتێبخانە، ئاخر زۆر عەیبە ماڵ کتێبخانەی نەبێ. شەوانە خەڵک هاتوچۆی دۆست و برادەرانی خۆیان دەکەن و دەیکەن بە مەجلیسی شەوچەلە و فیلم چاولێکردن و پێکەنین. سینەما و ساڵۆنی تیئاتری شار زۆر ئاوەدانە و ئەنجومەنەکان خەریکی بەڕێوەبردنی فستیڤاڵ و کارناڤاڵی هونەری و فەرهەنگین. پێشانگای عەکس و نیگارگەری و پەیکەرتاشی و… هەموو ڕۆژێ پڕن لە خەڵک و موزەخانەکان پڕن لە مێژووی ئازایەتی و ئازادی.\nدە تاکسیدا ژن و پیاو لەپەنا یەکتر وەک بەشەران دادەنیشن و لێو بەبزەن. نەخۆشخانەکان پڕن لە موتەخەسیسی موخلیس و بێ‌ڕیا و زۆربەیان خۆبەخشانە کاردەکەن و پارە لە مناڵان و فەقیران وەرناگرن.\nدەسکەنەی نۆکان و فەحەلەیەتی چەوەندەران و کاری جوجەخانە و کورەخانە بۆتە ئەفسانە و حەقایەتی ئێوارانی کافی شاپەکان. سەعات چواری شەوێش خەڵک لە پشت چرای سوور ڕادەوەستن و بە چرای سەوز دەڕۆن. فەرمانداری شار و دوو وەزیر قەدەری ئەولای بە تاوانی ڕیشوە و ناعەداڵەتی زیندانی کران. پۆلیسەکان لەبەر بێ‌کاریان بوونەتە کارگەردان. بە هۆی نەبوونی هەرچەشنە مەترسی شەڕ و ناخۆشی، سەربازییش نەماوە.\nهەوا زۆر خۆشە، نمەنمە باران دەبارێ و جارجار ساوی دەکا، تۆزی عێراقێ نەماوە و ساڵ زۆر خۆشە. دەغڵ و دان زۆرە و کانیاوەکان ژیونەتەوە و ڕووبارەکان پڕن لە ئاو.\nلە خانێ ڕا هەتا قەندیل و قەڵاتی شای تەلەکابینیان داناوە و دۆڵەنێ پڕ بووە لە هۆتێل و کافی شاپ و زستانانەش ئیسکی و ئێسنۆبۆرد. لە کۆنەخانێ ڕا تا کارخانەی قەندی مێترۆیان لێداوە و لە قەبری وسێنی ڕا تا قوبەی تڕاموا دێن و دەچن. جادەی پیرانسار سەردەشت هەمووی بۆتە پردی هەوایی بەو دۆڵەی دا و جادەی پیرانشار نەغەدە بۆتە ئوتوبان کە بە “پەسوێ” و “شاوەلە”دا دەڕوا. جادەی “سەری مەیدان”یشیان لەبەر ئەوەی کە کیسەڵ زۆر وەبەر ماشێنان دەکەوتن بەستووە. چۆمەکان پڕن لە ماسی و پێنج ساڵیش دەبێ کە کەس ماڵی لە دێی ڕا نەهاتۆتە شاری.\nخولاسە سەیرە سەیر. هەموو شت زۆرە و هەر تۆ لەم وڵاتە کەمی. زوو بگەڕێوە، ئێستا وەزع زۆر گۆڕاوە. بەخودای دەخەمێت‌دام، بۆیە پێت دەڵێم، دەنا بەمن چی خۆ ئەمن ژن و منداڵم هەیە. ڕۆژی هەزاران کەس بە دزی لە ئامریکا و ئەوروپا ڕا دێنە ئێرە بۆ کارێ، خۆ ئەتو خەڵکی ئەو وڵاتەی و ئێمەش دەستت دەگرین تا دەستێکت دەکەوێتەوە بەرخۆت و ژنێکی ژاپۆنیشت بۆ دێنین. ئاخر ئێستا لێرە ژنی ژاپۆنی زۆرن. هیچ خەم مەخۆ ئەگەریش نەهاتیەوە تمەنت بۆ دەنێرم بیکە دۆڵار و بۆخۆت لەوێ پاڵ دەوە. کاکە خۆ بۆمە چ ناکا، دەگەڵ ئەوەندەشم نەکرد.\nئیتر درنگە دەبێ بڕۆم بۆ فەرمانداری تا خۆم بە کاندیدی شۆڕای شار بنووسم. چ بکەم جەماعەت ڕوویان لێ ناوم و خۆشم هەست بە بەرپرسیارەتی دەکەم. کاکە ئەلحەملای ئازادی بیروڕا هەیە و خەڵکیش بەدەرک و فامن و بۆ ڕۆژی وا تا ملان تێدان. جا کەوایە بۆ قۆڵ لە ئاوەدانی شارە جوانەکەم هەڵنەکەم؟ ئەسڵەن شایەت خۆم بۆ سەرۆک کۆمار بنووسم، خۆ ڕەگەز و ئایین و شتی تر وەبەرچاو ناگیرێ و منیش چم کەم نییە و بەپێی یاسا هاوشارییەکی ساغ و سەلیمم.\nکاکە سەرم هێشاندی، ببوورە، خوداحافیز و جارێ لای ئێوەم خۆش.\nبرا چووکت لە ناوخۆ– 19/3/92


NRT TV | کوردستان | لێدوانی وەزیری ناوخۆی هەرێم لەسەر جێبەجێنەکردنی قەدەغەی هاتوچۆ لە سلێمانی\nهێزێکی حەشدی شەعبی دەستیانگرتووە بەسەر بنکەى ئاسایشی باوە مەحمود لە خانەقین\nئەردۆغان کوژرانی فەرماندەیەکی باڵای پەکەکەی راگەیاند\nزریانێک لە هیندستان بووە هۆی گیانلەدەستدانی ١٢ کەس و ئاوارەبوونی ١٥٠ هەزار کەسی دیکە\nگۆڕانکاری لە چەند پۆستێکی سەرۆکایەتی شارەوانیەکاندا دەکرێت\n22805 جار خوێندراوەتەوە\nرێبەر ئەحمەد وەزیری ناوخۆی هەرێم لە کۆنفرانسی رۆژنامەنوسیدا رایگەیاند، "جێبەجێ نەکردنی قەدەغەی هاتوچۆ لە سلێمانی چووە قاڵبی قەناعەتی کەسییەوە و لەگەڵ تەندروستی گشتیدا ناگونجێت و بڕیارەکانی ئێمە لە خزمەتی هاوڵاتیاندایە."\nرێبەر ئەحمەد ئەوەشی خستووەتەڕوو، "دواتر بۆ دووەم رۆژ قسەم لەگەڵ پارێزگاری سلێمانی کرد و قەدەغەی هاتوچۆ جێبەجێ کرا و تا ئێستاش بەردەوامە"، دەشڵێت، "رەنگە جێبەجێکردنی قەدەغەی هاتوچۆ لە سلێمانی وەکو دهۆک و هەولێر نەبێت بەڵام تارادەیەکی زۆر جێبەجێکراوە."\nئەوەش لەکاتێکدایە، رۆژی چوارشەممەی رابردوو، وەزارەتی ناوخۆی هەرێم بڕیاری قەدەغەی نیمچەیی لە کاتژمێر ٨ی شەو بۆ ٦ی بەیانی دەرکرد و شەوی رابردوو لە پارێزگاکانی هەولێر و دهۆک چووە بواری جێبەجێکردنەوە، بەڵام لە پارێزگای سلێمانی و هەڵەبجە جێبەجێ نەکرا.\nلەوبارەیەوە، جێگری بەڕێوەبەری تەندروستی سلێمانی بە ئین ئاڕ تی راگەیاند، پابەندنەبوونی هاوڵاتیان بە رێکارەکان دەرخەری ئەوەیە کە زەمینەسازی نەکراوە بۆ جێبەجێکردنی قەدەغەی هاتوچۆ، وتبووشی، "دەبێت جێبەجێکردنی رێکارەکان ئارەزوومەندانە بێت، چونکە دەرکەوت ئەو رێکارانەی بە زۆر دەسەپێنرێت خەڵک روبەڕوبوونەوەی دژی دەبێت."\nلەسەر کەیسی سزادراوانی بادینان؛ مەسرور بارزانی و شاندێکی باڵای ئەمریکا کۆبوونەوە\nقائیمقامییەتی سلێمانی بڕیاری نوێی بۆ چوونە سەر چیای ئەزمەڕ دەرکرد\nنرخی زێڕ بەرزبووەوە


به‌هۆی وه‌رگرتنی به‌رتیل وه‌زیری ناوخۆ فه‌رمانی گرتنی برایه‌كی خۆی ده‌رده‌كات\n2017-02-08 [06:07 AM]\nئه‌مڕۆ چوارشه‌ممه چه‌ند سه‌رچاوه‌یه‌ك له پۆلیسی عێراق رایانگه‌یاند، به‌هۆی به‌كارهێنانی پۆستی برایه‌كه‌ی و وه‌رگرتنی به‌رتیل له هاوڵاتیان، هێزێكی ئه‌منی به‌فه‌رمانی وه‌زیری تازه‌ی ناوخۆی عێراق "قاسم ئه‌عره‌جی" كه له هه‌مان كاتدا فه‌رمانده‌یه‌كی میلیشیای به‌دره، برایه‌كی وه‌زیریان ده‌ستگیركرد.\nهه‌ر به‌پێی ئه‌و سه‌رچاوانه، دوای ئه‌وه‌ی به‌تۆمه‌تی وه‌رگرتنی به‌رتیل له هاوڵاتیان بۆ دامه‌زراندن له وه‌زاره‌تی ناوخۆ سكاڵا له دژی برای وه‌زیری تۆمار كرا.\nئه‌و سه‌رچاوانه وتیان، به‌فه‌رمانی خودی وه‌زیری ناوخۆ، براكه‌ی ئه‌عره‌جی له‌لایه‌ن بنكه‌ی پۆلیسی حارسیه‌ی ناوه‌ڕاستی به‌غدا راگیراوه، ئه‌مه دوای ئه‌وه‌ی هه‌واڵی وه‌رگرتنی به‌رتیل له هاوڵاتیان له‌به‌رامبه‌ر دامه‌زراندن له وازاره‌تی ناوخۆ له‌لایه‌ن برایه‌كه‌ی وه‌زیره‌وه بڵاوبوووه‌وه، وه‌زیر هه‌ستی به‌شه‌رمه‌زاری كردوه.\nله‌لایه‌كی دیكه‌وه ئه‌مڕۆ میلیشیای به‌در، كه وه‌زیری ناوخۆ سه‌ر به‌و میلیشیایه، له‌به‌یاننامه‌یه‌كدا رایگه‌یاند، ئه‌عره‌جی فه‌رمانی كردوه به ده‌ستگیركردن و راگرتنی برایه‌كه‌ی، ئه‌مه‌ش پاش بڵاوبوونه‌وه‌ی ئه‌و زانیاریانه كه ده‌ڵێت نزیكایه‌تی و خزمێنه بۆ مه‌به‌ستی وه‌رگرتنی به‌رتیل له هاوڵاتیان بۆ دامه‌زراندن له وه‌زاره‌تی ناوخۆ دزه‌ی كردبووه‌و.


چیرۆکی ئه‌وین و بێزاری - زمزیران <\nچیرۆکی ئه‌وین و بێزاری\nژن و مێردێکی لاو که تازه زه‌ماوه‌ندیان کردبوو، بۆ وه‌رگرتنی ڕێنوێنی و نه‌سیحه‌ت چوونه لای زانایێک. کابرای زانا له‌به‌ریان هه‌ستا و له لای خۆی داینیشاندن. دوایه له پیاوه‌که‌ی پرسی: تۆ چه‌ندت هاوسه‌ره‌که‌ت خۆش ده‌وێ!؟\nکابرای لاو بزه‌یێکی هاته سه‌ر لێوی و وڵامی داوه: تا ڕاده‌ی مردن ده‌یپه‌رستم! و هه‌تا هه‌تایه هه‌ر واش ده‌مێنمه‌وه!\nدوایه له ژنه‌ی پرسی: ئه‌ی تۆ!؟ چه‌نده‌ت مێرده‌که‌ت خۆش ده‌وێ!؟\nژنه به شه‌رمه‌وه بزه‌یێکی هاتێ و وڵامی داوه: منیش تا ڕاده‌ی مردن خۆشم ده‌وێت و تا کۆتایی ژیانم لێی جیا نابمه‌وه و قه‌ت له هه‌ستم بۆ وی که‌م نابێته‌وه\nزانایه‌که کوتی: بزانن که له ژیانتاندا هێندێک کات دێنه پێش که تا ڕاده‌ی مردن لێک بێزار ده‌بن و ته‌نانه‌ت نیشانه‌یێک له ئه‌وینی ئێستا له دڵتاندا به‌دی ناکرێت و ناتانهه‌وێ بۆ یه‌ک ساتیش بێ ڕووی یه‌کتر ببینن.\nجا له‌و کاتانه‌دا په‌له‌ی مه‌که‌ن و ده‌رفه‌ت بده‌ن تا هه‌وره سسته‌کانی بێزاری له ئاسمانی خۆشه‌ویستیتان لاچن و جارێکی‌تر خۆری ئه‌وین تیشک بخاته سه‌ر ژیانتان و گه‌رمی پێ ببه‌خشێت.\nله‌و کاتانه‌دا به هیچ جۆرێک بیر له جیایی مه‌که‌نه‌وه و بزانن که «تا ڕاده‌ی مردن لێک بێزار بوون» تاوانێکه بۆ «تا ڕاده‌ی مردن خۆش ویستن». ئه‌وین و ڕق دو جه‌مسه‌ری جۆلانه‌ی ژیانن، ئه‌گه‌ر زۆر له قه‌راخه‌کان نیزیک ببنه‌وه، له ژیاندا ئه‌زمونی هه‌ردووک هه‌سته‌کان ده‌که‌ن. هه‌وڵ بده‌ن هه‌میشه بارودۆخی ناوه‌ندی ڕاگرن و تا دوا ساتی ژیان لێک جیا مه‌بنه‌وه...\n[ دوشنبه ۳۱ تیر ۱۳٩٢ ] [ ٢:٢٦ ب.ظ ] [ محمد فاضل شوکتی ]


کارکردن ده‌ستیپێكردووه لە قۆناغی یەکی بونیادنانەوەی مزگەوتی مێژوویی ئاغاوات لە موسڵ. [یونێسکۆ]\nکارەکان لە کۆتایی نیساندا دەستیانپێکرد لە قۆناغی یەکی هەڵمەتی بونیادنانەوەی مزگەوتی مێژوویی ئاغاوات لە دڵی شاری کۆنی موسڵدا.\nمزگەوتەکە، کە یەکێکە لەو دەیان شوێنەی لەشەڕی "دەوڵەتی ئیسلامی" (داعش)دا زیانیان بەرکەوتووە، دەگەڕێتەوە بۆ سەدەی 18 و دەکەوێتە تەنیشت پردە مێژووییەکەی سەر روباری دیجلە.\nحکومەتی عێراق بەهەماهەنگی لەگەڵ یونێسکۆدا کاردەکات، بەیارمەتی دارایی کە لەلایەن چەند لایەنێکەوە بەخشراوە، لە هەوڵێکدا بۆ گەڕانەوەی ئەو شوێنەوارە مێژووییەی موسڵ بۆ ژیان.\nیەکەمین قۆناغی پلانی بونیادنانەوەی ئاغاوات، کە لەلایەن ئەڵمانیاوە پشتیوانیی دارایی کراوە و پێکدێت لە پاککردنەوەی داروپەردووه‌كان و ئەو پارچانەی کە نەتەقیونەتەوە لە شوێنەکە و هەروەها ئەمینکردنی شوێنی پڕۆژەکە بۆ بونیادنانەوە.\nبەرپرسانی عێراق بەرەوپێشچوونی بونیادنانەوەی مزگەوتە مێژووییەکەی موسڵ ده‌پشكنن له 9 ئازار. [خاوەنی وێنە: نوسینگه‌ی وه‌قفی سونی لە نەینەوا]\nیونێسکۆ رایگه‌یاند كه بونیادنانەوەی مزگەوتەکە پێویستی بە خەمڵاندنی زیانه‌كان هه‌یه و هه‌روه‌ها ئه‌و لایه‌نه بیناسازییه مێژووییه‌ی مزگه‌وته‌كه كه رزگاریبووه.\nهاوکات لەگەڵ کارکردن لە پڕۆژەکەدا، یونسکۆ راهێنان بە لێکۆڵەرانی ناوخۆ دەکات بۆ تەکنیکەکانی بونیادنانەوەکە لەڕێی بەرنامەی لێهاتوویی دروستکردنه‌وه کە دەبێتە هۆی دابینکردنی هەلی کار بۆ گەنجە بەهرەمەندەکان لە موسڵ.\n'بوژاندنەوەی رۆحیەتی موسڵ'\nبوژاندنەوەی مزگەوتی ئاغاوات دوای چەند هەوڵێکی دیکە دێت کە لەلایەن نوسینگه‌ی وه‌قفی سونی لە نەینەوا و یونێسکۆوە گیراونەتە بەر بۆ بوژاندنەوەی مزگەوتی گەورەی نوری و مناره‌ی حه‌دبا به 50 ملیۆن دۆلار كه یارمەتییه داراییه‌كه‌ی لە ئیماراتی عەرەبیەوە هاتووه.\nبەڕێوبەری نوسینگه‌ی وه‌قفی سونی لە نەینوا، ئەبوبەکر کەنعان وتی تەواوی ئه‌م هەوڵانه‌ی بوژاندنەوە لەژێر پڕۆژەی "بوژاندنەوەی رۆحیەتی موسڵ"دان له‌لایه‌ن یونێسکۆوه.\nهه‌نگاوه‌كه لەلایەن یونێسکۆوە نرا دوو ساڵ پێش ئێستا بۆ بونیادنانەوەی شوێنه مێژووییەکان و پەرەستگاكان کە هێمای ناسنامەی کەلتوری خەڵکی موسڵن، کە رەگێکی مێژوویی کۆنیان هەیە.\nکەنعان وتی: "لانیکەم 27 مزگەوتی مێژوویی لە سه‌رانسه‌ری نەینەوا هه‌ن کە لەلایەن داعشەوە زیانیان بەرکەوتووە کاتێك پارێزگاکە لەژێر دەسەڵاتیدا بوو، هه‌روه‌ها لە میانه‌ی شەڕەکانی ئازادکردندا."\nوتی: "بەشێک لەو شوێنانە زیانێکی بەرچاویان بەرنەکەوتووە و نۆژه‌نكراونه‌ته‌وه، وەک مزگەوتی مێژوویی پاشا لە شاری کۆن، مزگەوتی ئیمام باهیر و مزگەوتی ئیمام حوسەین."\nوتیشی شوێنەکانی تری وه‌ك مزگەوتی گەورەی موسڵ لە ناوچەی کشتوکاڵی، لە پرۆسەی نۆژەنکردنەوەدان.\nشێخ سەڵاح عوبێدی، کە سەرۆکی کۆڕی زانایانی موسوڵمانە لە موسڵ، تیشک دەخاتە سەر مێژووی مزگەوتی ئاغاوات و گرنگییەکەی بۆ خەڵکی موسڵ.\nبە دیارونای وت مزگەوتەکە "شوێنەوارێکی مێژوویی موسڵە و لە سەرەتای سەدەی 18 دروستکراوە لەلایەن بنەماڵەی [خانەدانی] ئاغاوات" کە حکومڕانیی موسڵیان ده‌کرد تا دەستپێکی سەدەی 19.\nوتی: "مزگەوتەکە دەکەوێتە ناوەندی بازاڕی شارە کۆنەکە و بە شوێنێکی گرنگ دادەنرا بۆ دانیشتوان و بازرگانانی ناوخۆ."\nهێمای ناسنامەی موسڵ\nوتی: "مزگەوتەکە گرنگییەکی زانستی و رۆشنبیری هەیە لەکاتێکدا کۆڕ و کۆبوونەوە ئایینییەکان و خوێندنە ئیسلامییەکان و شەریعە و حەدیس و زمانەوانی لەوێ وتراونەتەوە."\nبەگوێرەی وتەی عوبەیدی، زانا بەناوبانگە ئایینییەکان مێژوویەکیان هەیە لە وانەوتنەوە لە مزگەوتی ئاغاوات، وەک شێخ عەبدوڵای نیمەح كه کۆچی کردوو، شێخ رەشید ئەفەندی خه‌تیب و شێخ مەحمود بن یاسین موسڵاوی.\nوتی: "ئەمە و چەندین مزگەوتی دیکەش شایەنی گرنگیپێدان و چاودێریکردنن لەلایەن ئێمە و ئەوانەی گرنگی ده‌ده‌ن بە گەڕانەوەیان بۆ شەهامەتی پێشوویان، چونکە نەک تەنیا گرنگیی ئایینیان هەیە لە بیروەریی هاوبه‌شماندا، بەڵکو گرنگییه‌كی کەلتووری و مرۆڤایه‌تیشیان هه‌یه."\nوتیشی ئاغاوات "هێمایەکی گرنگی ناسنامەی شارەکەیە، کە ناسراوە به فرەیی ئایینی و بەهاکانی لێبووردەیی، میانه‌ڕۆیی و پێکەوەژیان و کراوەیی بۆ یەکتر."\nدانیشتوویەکی شاری کۆن، مەحمود خەلیل، 54، وتی مزگەوتی ئاغاوات "شوێنێکی تایبەتی هەیە لە دڵی دانیشتوانی موسڵدا".\nبە دیارونای وت: "ئەمە و مزگەوتەکانی هاوشێوەشی پەیوەستن بە ناسنامە و مێژوومانه‌وه و بەشێکن لە ژیانمان. کاتێک بانگدەدرێت، دەچین بۆ نوێژ و جێبەجێکردنی ئەرکە ئایینییەکانمان لە کەشێکی باوه‌ڕ و ئاشتیانه‌دا."\n"هیوادارین ئەو مزگەوتە هەرچی زووترە بونیادبنرێته‌وه و هەموو شوێنەوارەکانی شارەکەمان نۆژەنبکرێنەوە."


ئەو پلانە مەترسیدارەی ھێرشبەرەکانی سەر کۆنگرێس بەنیازی جێبەجێکردنی بوون – Politic Press\nئەم بابەتە 456 جار بینراوە\nئامانج لە هەڵکوتانەسەر کۆنگرێسی ئەمریکا، تەنیا ناڕەزایەتی دەربڕین نەبوو دژی ئەنجامی هەڵبژاردنەکان لەلایەن لایەنگرانی دۆناڵد ترەمپ، یاخود دواخستنی پڕۆسەی بوون بە سەرۆکی جۆ بایدن.\nئاژانسی رۆیتەرز رایگەیاند، ئەو لایەنگرانەی ترەمپ کە هەڵیانکوتایەسەر کۆنگرێسی ئەمریکا ویستوویانە چەند بەرپرسێکی هەڵبژێردراو لە ئیدارەی ئەمریکا بڕفێنن و بیانکوژن.\nلەلایەکی دیکەوە، دادگای فیدڕاڵی ئەمریکا داوای دەستگیرکردنی جەیکۆب چانسلی کردووە کە خەڵکی ویلایەتی ئەریزۆنایە و تۆمەتی تیرۆری دراوەتەپاڵ.\nبەپێی بەڵگەنامەکانی دادوەرانی وەزارەتی دادی ویلایەتی ئەریزۆنا، چانسلی پەیامێکی بۆ مایک پێنس جێگری سەرۆکی ئەمریکا بەجێهێشتووە و تیایدا نوسراوە، “ئەمە تەنیا بابەتی کاتە، دادپەروەری بەڕێوەیە”، ئەمەش وەک هەڕەشەیەک دژی پێنس نوسیوییەتی لەدوای ئەو ئاڵۆزییانەی لەمدواییانە کەوتە نێوانیان لەگەڵ ترەمپ.\nبڕیارە رۆژی هەینی، جەیکۆب چانسلی ببرێتە بەردەم دادگای ناوەندی ئەمریکا و لێکۆڵینەوەی لەگەڵدا بکرێت، بەپێێ چەند بەڵگەیەک، چانسلی ئالودەی ماددەی هۆشبەرە و کێشەی مێشکی هەیە و ئەگەری راکردنیشی لە دادپەروەروەری بەهێزە.\nوەزارەتی دادی ئەمریکا زیاتر لە 80 دۆسیەی تاوانی تایبەت بە رووداوەکەی هەفتەی رابردووی کۆنگرێسی تۆمارکرد کاتێک لایەنگرانی دۆناڵد ترەمپ هەڵیانکوتایەسەر بینای کۆنگرێس و نوسینگەکانیان تاڵان کرد و هێرشیان کردەسەر هێزەکانی پۆلیس.\nTags: ئەمریکا جەیکۆب چانسلی مایک پێنس هێرشبەرانی سەر کۆنگرێس\nچین هۆکاری ناکۆکییەکانی لەگەڵ ئەمریکا دەگەڕێنێتەوە بۆ ترەمپ\n30 ساڵە داینەمۆی راپەڕین و بەعس شكێن حەماڵە (2,440 بینین)


ڕوحانى: ڕێگه له‌هه‌نارده‌ى نه‌وتى وڵاتانى دراوسێ ده‌گرین\n4/7/2018 - 17:30\nسوپای پاسدارانیش پشتگیریی ئەو هەڵوێستەی رۆحانی دەکەن\nحه‌سه‌ن ڕوحانى، سەرۆککۆماری ئێران هه‌ڕه‌شه‌ى ئه‌وه‌ى كردووه، كه ڕێگه له‌هه‌نارده‌ى نه‌وتى وڵاتانى دراوسێ ده‌گرن، گه‌ر وڵاتان له‌سه‌ر داخوازى ئه‌مریكا نه‌وتى ئێران نه‌كڕن و سوپای پاسدارانیش پشتگیریی ئەو هەڵوێستەی رۆحانی دەکەن.\nبە گوێرەی هەواڵێکی ئاژانسی هەواڵی رۆیتەرز، دوێنی سێشەممە ، حەسەن روحانی لە میانی سەردانی بۆ چەند وڵاتێکی ئەوروپا رایگەیاندووە: لە ئەگەری راگرتنی کڕینی نەوتی تاران لە لایەن وڵاتانی جیهانەوە، ئەوانیش رێگری لە هەناردەی نەوتی وڵاتانی دراوسێیان دەکەن.\nسەرکۆماری ئێران باسی له‌وه كردووە كه ئه‌مریكا ده‌یه‌وێت هه‌نارده‌ی نه‌وتی ئێران به‌ته‌واوی رابگرێت، گوتیشی: حكوومه‌تی ئه‌مریكا گوتوویه‌تی ناهێڵن ئێران یه‌ك دڵۆپ نه‌وت هه‌نارده بكات. ئه‌وه به‌واتای ئه‌وه دێت كه ته‌واوی نه‌وتی ناوچه‌كه ناتوانرێ هه‌نارده بكرێت. له كاتێكدا ئێران نه‌توانێ نه‌وته‌كه‌ی هه‌نارده بكات، ئایا ده‌گونجێت نه‌وتی ناوچه‌كه هه‌نارده بكرێت.\nلای خۆیەوە قاسم سولەیمانی، فەرمانداری فه‌یله‌قی قودسی سوپای پاسداران، لە نامەیەکدا بۆ رۆحانی کە ئاژانسی هەواڵی (ئیرنا) بڵاویکردۆتەوە نووسیویەتی: دەستەکانت ماچدەکەم بۆ ئەو قسە ژیرانەت. من لەخزمەتتدام بۆ جێبەجێکردنی هەر یاسایەک کە خزمەت بە کۆماری ئیسلامی بکات.\nرەنگە رۆحانی مەبەستی لەو هەڕەشەیە داخستنی گەرووی هورموز بێت کە تاکە رێگای کەشتییە نەوتییەکانی سعودییە،عێراق، ئیمارات و قەتەرە بۆ گەشتن بە دەریایی ئازادی عەرەبی و لەوێیشه‌وە بۆ بازاڕەکانی جیهان.\nئەمەریکا نیازی هەیە لە چەند مانگی داهاتوو، سزا ئابورییەکانی سەر ئێران کە قەدەغەکردنی کڕینی نەوتی ئێرانیش دەگرێتەوە، بخاتە بواری جێبەجێکردنەوە.\nڕۆژى دووشه‌ممه‌ى ڕابردوو وه‌زاره‌تى ده‌روه‌ى ئه‌مریكا، ڕای گه‌یاند، ویلایه‌ته یه‌كگرتووه‌كانى ئه‌مریكا سووره له‌سه‌ر ئه‌وه‌ى ئێران ناچار بكات هه‌ڵسوكه‌وتى بگۆڕێت، ئه‌وه‌ش له‌ڕێگه‌ى ڕاگرتنى هه‌نارده‌ى نه‌وته‌كه‌یه‌وه ده‌كرێت.\nجه‌ختیشی كرده‌وه، كه ئه‌مریكا له سه‌پاندنى سزاى زیاتر به‌سه‌ر ئێران و دابڕانى له وڵاتان، دوودڵ نابێت.


ئەو ژنە ناودارانەی بە دەیان ساڵ لە هاوسەرەكانیان گەورەترن\nپێشتر لە میدیاكاندا باوی بوو, لیستێك لەو پیاوە بەناوبانگانە ریز دەكران كە بە دەیان ساڵ لە هاوسەرەكانیان گەورەتر بوون، بەڵام ئەوە ئیتر بوو بە رابردوو و ئێستە ژنانیش هاتوونەتە ناو ئەو كێبەركێیەوە و ئیمانوێل ماكرۆن یەك لەو نموونانەیە كە زیاتر لە بیست ساڵ لە هاوسەرەكەی منداڵترە. لێرەدا ناوی ئەو خانمە هونەرمەند و ئەكتەرانە بخوێنەوە كە زیاتر لە دەیەیەك لە هاوسەرەكانیان بەتەمەنترن.\nبریژیت ترۆینۆ و ئیمانوێل ماكرۆن\nئیمانوێل ماكرۆن تەمەنی 39 ساڵە و گەنجترین سەرۆك كۆماری مێژووی فڕەنسایە، هاوسەرەكەی ناوی بریژیت ترۆینۆیە و 25 ساڵ لە ماكرۆن گەورەترە، پێشتر بریژیت مامۆستای ماكرۆن بووە و لە چاوپێكەوتنەكانیدا بۆ میدیاكانی فڕەنسا چەندان جار ئاماژەی بەوە داوە، كاتێك ماكرۆن تەمەنی 17 ساڵان بووە، پێی گوتووە هەرچییەك بكەیت لە كۆتادا من هاوسەرگیری لەگەڵ تۆدا دەكەم. بریژیت لە هاوسەرەكەی پێشووی سێ منداڵی هەیە و ئێستەیش خاوەنی حەوت نەوەیە.\nهەیدی كلۆم و ڤیتۆ شنابڵ\nهەیدی كڵۆم یەك لە مۆدێلە هەرە ناودارەكانی ئەڵمانیایە و لەدایكبووی ساڵی 1973یە، سێ ساڵ لەمەوبەر لەگەڵ ڤیتۆ شنابڵ، دەڵاڵی ئاسەوارە هونەرییەكان هاوسەرگیرییان كرد، هەیدی كڵۆم نزیكەی 13 ساڵ لە شنابڵ گەورەترە. شنابڵ لەدایكبووی ساڵی 1986ە.\nتینا تیرنەر و ئارڤین باخ\nتینا تێرنەر گۆرانیبێژ و ئەكتەری ئەمەریكی لە ساڵی 1939 لە دایك بووە، 30 ساڵ لەمەوبەر لەگەڵ ئارڤین باخ هاوسەرگیرییان كردووە و 16 ساڵ لە مێردەكەی گەورەترە. تینا لەبارەی هاوسەرگیرییەكەیان بۆ میدیاكان رای گەیاندووە، لە یەكەم چاوپێكەوتندا عەشقێكی قووڵ لە نێوانمان دروست بوو.\nنینا و فلیپ پاڵم\nنینا "گابریەل سوزانە كۆرنەر" لەدایكبووی ساڵی 1960ە و یەكێك لە گۆرانیبێژە بەناوبانگەكانی ئەڵمانیایە، زیاتر لە 12 ساڵ لە هاوسەرەكەی فلیپ پاڵم گەورەترە. ئەو دووانە بەبێ ئەوەی بە فەرمی هاوسەرگیری بكەن، نزیكەی 23 ساڵە بەیەكەوە دەژین.\nهێلینا سێگەر و زالاتان ئیبراهیمۆڤیچ\nزالاتان ئیبراهیمۆڤیچ لەدایكبووی ساڵی 1981ی سویدە و یەكێكە لە یاریزانە هەرە بەناوبانگەكانی تۆپی پێ لە دنیادا. ئیبراهیمۆڤیچ لەگەڵ هێلینا سێگەر هاوسەرگیرییان كردووە و دوو منداڵیان هەیە، هێلینا 11 ساڵ لە ئیبراهیمۆڤیچ گەورەترە.\nسام تایلۆر-جەنسۆن و ئارۆن تایلەر- جانسۆن\nسام تایلەر دەرهێنەر و هونەرمەندی بەریتانیاییە و لەدایكبووی ساڵی 1969یە و لەگەڵ ئارۆن تایلەری ئەكتەری سینەمایی لە ساڵی 2012 هاوسەرگیرییان كردووە و ئێستە دوو كچیان هەیە. سام تایلەر 21 ساڵ لە هاوسەرەكەی گەورەترە.\nلیزا بۆنت و جایسۆن مومووا\nلیزا بۆنت خانمە هونەرمەند و ئەكتەری ئەمەریكی ساڵی 1967 لە دایك بووە، ئەو هونەرمەندە لەگەڵ جایسۆن مومووای ئەكتەر و دەرهێنەری سینەمایی هاوسەرگیری كردووە و نزیكەی 12 ساڵ لە مومووا گەورەترە.\nئه‌م بابه‌ته 20916 جار خوێنراوه‌ته‌وه


ئەنجامنامەی سێیەمین کۆنگرەی کۆدار ڕاگەیەندرا – کوردی – RojNews.News\nئەنجامنامەی سێیەمین کۆنگرەی کۆدار ڕاگەیەندرا\n17/08/2020 - 10:33:17 am\nکۆمەڵگای دیموکراتیک و ئازادی رۆژهەڵاتی کوردستان- کۆدار، بە دروشمی؛ “بە رۆحی شۆڕشگێڕی گەلان، کۆمەڵگا بەڕێکخستن بکەین و کوردستان ڕزگار بکەین” لە ڕۆژانی؛ ٧، ٨ و ٩ی ئایاری ٢٠٢٠ـدا لە چیا ئازادەکانی کوردستان کۆنگرەی سێیەمی پێکهێنا و ئەمڕۆ ئەنجامنامەکەی بۆ ڕای گشتی ئاشکرا کرد.\nسێیەمین کۆنگرەی کۆدار، لە چیاکانی کوردستان ئەنجامدرا و تێیدا تێکۆشانی ئازادیخوازانەی گەلی کورد و یاد و بیرەوری شەهیدانی ڕێگای ئازادی، بەرز نرخێندرا، کۆنگرە بە بەشداریی ئەندامان و هەروەها نوێنەرانی دامەزراوە و کۆمیتەکانی کۆدار لە ماوەی سێ رۆژدا بەڕێوەچوو، کۆنگرە خەباتی خۆی بە نرخاندن و خستنەبەر باسی کار و پراکتیکی سێ ساڵی ڕابردوو، واتە چونییەتی بەڕێوەچوونی ڕاسپاردەکانی نێوان دوو کۆنگرە دەستپێکرد.\nلە بەردەوامیدا بە بەرز ڕاگرتنی یادی شەهیدانی زیندان و جەختکردنەوە لە بەردەوامیدان بە ڕێگایان، کۆنگرە بە پێویستی زانی بۆ پەرەپێدانی ڕۆحیەی هەرەوەزی و هاوکاری کۆمەڵایەتی، هەموو چین و توێژەکانی کۆمەڵگا سەبارەت بە خاوەندارێتی لە زیندانیانی سیاسی و بنەماڵەکانیان بەرپرسیارانە هەڵسوکەوت بکەن و سیاسەتی شەڕی بەردەوام و هەمیشەیی لەبەرامبەر کۆمەڵگا شکست پێبهێنن، کۆنگرە بە پێداگری لەسەر یەکگرتوویی و تۆکمەیی کۆمەڵگا بە پشت بەستن بە نرخ و دەسکەوت و سەرمایە کۆمەڵایەتیەکان و بانگەوازی لە هەمووان بۆ پەرەپێدان و بەڕێکخراوکردنی ئەو پاشەکەوت و خەزێنە بەنرخانەی هەبوونی کۆمەڵگا، یادی شەهیدانی ژینگەپارێز، شەهیدانی سەرهەڵدانەکانی ٢٠١٩ و گیانبه‌ختکراوانی گۆڕەپانی تەندروستی کۆمەڵگا بەرز نرخاند.\nکۆنگرە دۆخی سیاسی لە ئاستی نێونەتەوەیی و هەرێمی خستەبەر باس و پێشهاتەکانی ڕۆژهەڵاتی ناوەڕاستی لە ڕوانگەی پاڕادایمیەوە و لە سۆنگەی جیاوازەوە نرخاند.\nسێیەمین کۆنگرەی کۆدار بە شیکاریی ئەو مژارانەی باسکراو و بۆ وەدەست‌خستنی ئامانجەکانی گەل ئەو بابەتانەی لە ژێرەوە دیار کراون پێشکەش دەکات؛\n١- کۆدار بۆ تێکشکاندنی سیاسەتی گۆشەگیری سەر ڕێبەر ئاپۆ، بونیادنەری سیستمی کۆنفدڕاڵیسمی دیموکراتی و ئازادی لە بەندی زیندانی ئیمراڵی، خۆی بە بەرپرسیار دەزانێت و هەموو هەوڵ و توانای ڕێکخستنی و پراکتیکی خۆی بۆ ئەو مەبەستە بەکار دە‌هێنێت، هاوتەریب لەگەڵ ئەو تێکۆشانانە بە مەبەستی پەرەپێدان و بەڕێکخراو کردنی ڕامان و ئەندێشەی ڕێبەر ئاپۆ لە ڕۆژهەڵاتی کوردستاندا تێکۆشانی خۆی بەرفراوان دەکاتەوە.\n٢- کۆدار لە ئاستی رۆژهەڵاتی کوردستان و ئێران بە تێپەڕاندنی سیستمی دەوڵەت-نەتەوە، بە مەبەستی دانانی سیستەمی کۆنفێدڕاڵیسمی دیمۆکراتیک گەلان، لە بەردەوامی خەباتی ڕابردوویدا، کار دەکات بۆ گەشەدانی کار و تێکۆشانەکانی لە چوارچێوەی خۆڕێوەبەری و لە هەموو گۆڕەپانەکانی کۆمەڵایەتیدا، سەبارەت بە ڕێکخستن کردنی هەموو تاک و چێنەکانی کۆمەڵگا بە شێوازێکی تایبەتیانە بۆ پاراستنی نرخ و دەسکەوتەکانی کودار بەرپرسانە کار دەکات، پێکهێنانی بەرەی دیمۆکراتیی گەلانی ئێران بۆ گەشەپێدانی پێوەندییەکانی سیاسی و کۆمەڵایەتی لەگەڵ گەلانی؛ “بەلووچ، ئازەری، عەرەب، تورکەمەن” و گەلانی دیکەی ئێران و نەتەوەکانی جیاواز و هێزە دیمۆکراتیکەکان بە کاری سەرەکی خۆی دەزانێت.\n٣- کۆدار بۆ بونیادنانی هاوژیانی ئازاد، لە بەرامبەر هەر جۆرە ڕەگەزپارێزی کۆمەڵایەتی، نەریتە پاشکەوتووەکان و یاساکانی پیاوسالاری کە ژنان دەچەوسێنێتەوە تێکۆشان دەکات و بۆ ئەو مەبەستە لە سیستمی خۆڕێوەبەریدا، بەشداری هاوشێوە و چالاکانەی ژنان بە بنەما دەگرێت.\n٤- بە تێگەیشتن لەو خاڵەی کە لەناوچوونی زمان و فەرهەنگ بەستێنی لەناوچوونی گەلان دروست دەکات، بۆ وەدیهێنانی زەمینی هەڵدان و گەشەکردن و پێوەندی فەرهەنگی لە نێوان جیاوازییەکانی ڕۆژهەڵاتی کوردستان و ئێران بە مەبەستی چالاککردنیان و ئاڵوگۆڕی فەرهەنگی سازدەر و بەرهەمهێن، ئەوپەڕی هەوڵدانی خۆی دەکات، لەبەر ئەوە هەمووان بانگهێشت دەکات بۆ پەروەردە و ڕا‌هێنان لەسەر بنەمای زمان و فەرهەنگی دایکی.\n٥- ئایین و باوەڕییەکانی هەر کۆمەڵگایەک ستوون و کۆڵەکەی دونیای مانەوی ئەو کۆمەڵگایەن، کە دەبێت لەمەڕ تەندروستی و پاکی رۆحی و دەروونی پارێزوانیان لێبکرێت، ئایین و باوەڕییەکان بەردەوام لە لایەن دەسەڵاتی سیاسی‌یەوە وەک ئامێری ڕەوایی‌پێدان و چەوساندنەوە بەکارهێندراون، کۆدار وێڕای ڕەتکردنەوەی ئەو چەمکە کە مەعنەویاتی خەلک بە خراپ بەکار دە‌هێنێ، لەگەڵ ئەو لەڕێی لادانە بەربەرەکانێ دەکات و خوازیاری دانیشتن و گفتوگۆی ئایینە جیاوازەکانە و بەستێنی ئەو لەیەک تێگەیشتن و وتووێژە ساز دەکات.\n٦- بە دروشمی “هیچ گەنجێک نابێت بێ پەروەردە و ڕێکخستن بمێنێت”، سەرنجی هەموو کەس بۆ پێشەنگایەتی گەنجان لە تێکۆشانی گەلدا ڕادەکێشێ، ڕۆڵی ئەوان لە هەڵدان، گەشە و ژیاندنەوەی بەردەوامی کۆمەڵگا و پێشخستنیدا بەرجەستە دەکات و زمینەی چالاکی پێویست بۆ گەنجان فەراهەم دەکات تا بە شێوازێکی هەمەلایەنە بەشداری خەبات ببن.\n٧- رژیمی ئێران مادەی هۆشبەر، لەشفرۆشی، بەسیج، بێکاری ، … وەک ئامێری شەڕی تایبەت بەکار دە‌هێنێت، کۆدار بۆ بەربەرەکانێ لەگەڵ ئەو دۆخە و بۆ گەیشتن بە کۆمەڵگایەکی تەندروست و خاوێن، هەڵدەستێ بە بەڕێکخستن‌کردنی کۆمەڵگا بە شێوازێکی خۆڕێوەبەر بۆ پێشگیری لە بە فێڕۆچوونی سەرمایە کۆمەڵایەتیەکان.\n٨- سیاسەتەکانی ئابوری نیولیبڕاڵی لە ئێران و ڕۆژهەڵاتی کوردستان بووەتە هۆی بێکاری و کارەساتی لێدەکەوێتەوە و هەر رۆژ لە چینەکانی خەسارهەڵگری کۆمەڵگا وەک کۆڵبەران قوربانی دەگرێت، کۆدار بە بنەما گرتنی ئابوری کۆمەڵایەتی تێکۆشان دەکات کە گۆڕەپانی ئابووری لە قۆرغی دەسەڵات دەربخات، لەو چوارچێوەیەدا بە سوود وەرگرتن لە وزە و پوتانسیەڵەکانی ڕۆژهەڵاتی کوردستان، جەخت دەکاتەوە لەسەر دامەزراندنی ئابوری کۆمەڵایەتی و هەوڵدان دەکات بۆ ڕێکخستن کردنی.\n٩- کۆدار بە تێگەیشتن لە کارەساتی ئێکۆلۆژیک لە ڕۆژهەڵاتی کوردستان و ئێران، بۆ رێکخستن کردن و دروستکردنی یەکگرتوویی لە نێوان مرۆڤ و سروشتدا لەسەر بنەمای کۆمەڵگای ژینگەیی، تێکۆشان دەکات تا بەرپەرچی سیاسەتە دژە ژینگەییەکانی ئێران بداتەوە کە بووەتە هۆی لەناوچوونی زاگرۆس و زاگرۆس‌نشینان، لە چوارچێوەی بڕەوپێدانی فەرهەنگی وڵاتپارێزی و پەیوەندی دووبارەی مرۆڤ و ژینەوار، هەروەها خاوەندارێتی لە ڕەنج و خەباتی تێکۆشەرانی ئەو گۆڕەپانە؛ ساڵرۆژی شەهیدبوونی شەریف باجوەر و هاوڕێیانی (٣ی خەرمانان) وەک رۆژی پاراستنی ژینگە ڕادەگەیەنێت.\n١٠- پاراستنی نرخە کۆمەڵایەتی و مرۆییەکان بە ئەرکی هەر تاکێکی کۆمەڵگا دەزانین، بە دوور لە ڕوانگەیی سەردەستی سەربازی لەسەر ئەو بڕوایەن کە کۆمەڵگا پێویستە بە شێوازی خۆبەخش و لە چوارچێوەی ڕێکخستنی سەربەخۆ و تایبەتیانە، خۆی بۆ بەربەرەکانێ لەگەڵ هەموو جۆرە هێرش و دەست‌درێژی ئامادە بکات، کۆدار بۆ ئەو مەبەستە پەروەردەی کۆمەڵگا بەبنەما دەگرێت.\n١١- کۆدار بۆ بەکار‌هێنانی هەموو دەرفەت و ئیمکانەکان لە ڕۆژهەڵاتی کوردستان بە ئامانجی دامەزراندنی سیستمی خۆڕێوەبەری، ئامادەی دانوستاندن و هاوکارییە لەگەڵ هەموو حیزبە ئازادیخوازەکان و تەڤگەرە مەدەنی و سیاسیەکانی ئەو بەشە لە کوردستان، لەو چوارچێوەیەدا پێشوازی لە هەمووجۆرە هاوکاری دەکات و بەستێنی بۆ فەراهەم دێنێت.\nلە ئەنجامنامەکەی سێیەمین کۆنگرەی کۆدار، جەخت لە تێکۆشان بۆ پێکەوەژیانی گەلان و جیاوزییە کۆمەڵایەتیەکان کردووەتەوە، هەروەها سەربارەت بە کەموکورتییەکانی خۆی ڕەخنەدانی پێشکەش بە گەل کردووە و ڕایگەیاندووە کە هەوڵدەدەین تۆکمەتر و چالاکتر و بێ‌هەڵەتر هەنگاو بەرەو دامەزراندنی خۆڕێوەبەری دیمۆکراتی هەڵگرین.\nلە کۆتاییش هاتووە: بەڕێوەچوونی سەرکەوتووانەی کۆنگرەکەمان لە ڕێبەر ئاپۆ، شەهیدانی ڕێگای ئازادی، زیندانیانی سیاسی، بنەماڵەی سەربەرزی شەهیدان، گەلی وڵاتپارێزی کورد و هەموو ئازادیخوازان و شوێنکەوتووانی حەقیقەت پیرۆز دەکەین، هەروەها بۆ بونیادنانی سیستمی خۆبەڕیوبەریی دیمۆکراتی کە نیازێکی کۆمەڵایەتی و سیاسی بنەڕەتی و بەڕۆژە، لە هەموو جیاوازییەکان، بزاڤەکان، ڕێکخراوە مەدەنی و نوێنەرانی چالاکی مامۆستایان، بازاڕیان، ژنان، جوانان، بڕواپێکراوان و خاوەن ئەزموونەکانی کۆمەڵایەتی و فەرهەنگی، ڕێبەرانی دینی و ئایینزایی، چالاکانی مافی مرۆڤ، هونەرمەندان، ڕۆشنبیران و هەموو ئەو کەسانەی کە دڵەڕاوکەی جیهانێکی باشتر و ژیانێکی تەندروست‌تریان هەیە بۆ تێکۆشانێکی هاوبەش دەعوەت دەکەین.\nهێزه عێراقییه‌كان جبەخانەی تاجییان له هاوپه‌یمانان وه‌رگرته‌وه\nلە برادۆست دژی داگیرکاریی خۆپیشاندان بەڕێوەچوو


لە بەلجیکا نەژادپەرستە تورکەکان هێرشیان کردە سەر کوردێک و بە سەختی برینداریان کرد – کوردی – RojNews.News\nچوار شه‌ممه, ئایار 12, 2021\n16/09/2020 - 8:42:32 pm\nلە کۆمونی Quaregnon بەلجیکا، بە بیانووی ئەوەی لە تۆڕە کۆمەڵایەتیەکاندا باسی لە کوردبوونی خۆی کردووە، نەژادپەرستە تورکەکان هەڵیانکوتایە سەر ماڵی گەنجێکی کورد و ئەشکەنجەیان داوە و بە سەختی برینداریان کردووە.\nنەژادپەرستە تورکەکان ئێوارەی ڕۆژی یەکشەمە لە کۆمینی Quaregnon لە هەرێمی ڤالۆن بە بیانووی ئەوەی لە تۆڕە کۆمەڵایەتیەکاندا باسی لە ناسنامەی کوردی خۆی کردووە، نەژادپەرستە تورکەکان هێرشیان کردە سەر گەنجێکی کورد.\nگەنجە کوردەکە وەک ئەوەی مردبێت جوولایەوە و لەئەنجامدا هێرشبەرەکان لە ماڵەکەی چوونە دەرەوە، بەپێی زانیاریەکان گەنجە کوردەکە لەژێر چاودێریی وردی پزیشکیدایە، لەبەرئەوەی ئەشکەنجەی زۆریان داوە باری دەروونی تێکچووە و مەترسی لەسەر ژیانی هەیە.\nبەپێی ئەنجامە سەرەتاییەکان دەرکەوتووە، کە بەهۆی ئەوەی ئەو گەنجە کوردە ڤیدیۆیەکی لەبارەی کوردبوونی خۆی و ناسنامەی نەتەوەیی خۆی بڵاوکردووەتەوە ڕووبەڕووی هێرشەکە بووەتەوە.\nدوای هێرشی نەژادپەرستانی تورک، پۆلیس ژمارەیەک کەسی تورکی دەستگیرکردووە و گەڕان بەدوای تاوانبارەکانی دیکەش بەردەوامە.\nلە ستراسبۆرگ چالاکی دانیشتنی چوارهەفتەییی دژی گۆشەگیری دەستیپێکرد\n12 ئایار 2021\nنەتەوە یەکگرتوەکان لەسەر پێشێلکارییەکانی مافی مرۆڤ لە هەرێم هاتە دەنگ\nلە فڕۆکەخانەی زوریخ گۆشەگیرکردنی ڕێبەر ئۆجالان شەرمەزار کرا\nفشارەکانی دەوڵەتی ئەڵمانیا بۆ سەر كوردان شەرمەزار دەکرێن\nهاوپەیمانی سائیرون باڵیۆزی بەریتانیا تۆمەتبار دەکات بە دەستوەردان لە کاروباری ناوخۆ\nئەمنستی کەمپەینێکی بۆ ئازادکردنی سزادراوانی بادینان ڕاگەیاند\nگۆڕەپانی مام ڕەشۆ لە ناوچەی ئاڤاشین ناوی خۆی لە وڵاتپارێزێکەوە وەرگرتووە، کە ساڵی ١٩٩٤ لە دژی دەوڵەتی تورک بەرخۆدانی کرد...\nڤیدیۆی دوو چالاکیی هێزەکانی گەریلا بڵاوکرایەوە\nگەریلا تیڤی ڤیدیۆی دوو چالاکیی هێزەکانی گەریلای لە شاخی زەندورا بڵاوکردەوە، کە لەلایەن هێزەکانی بەرگریی ئاسمانیی شەهید دەلالەوە لەدژی سوپای...\nهەپەگە شەهیدبوونی شەش ژنە گەریلای لە ئامەد ڕاگەیاند\nهەپەگە ڕایگەیاند: لە هێرشێکی دەوڵەتی داگیرکەری تورک بۆسەر مەیدانی شەهید ڕەمزی لە ئامەد شەش گەریلای ژن شەهیدبوون. ناوەندی ڕاگەیاندنی هێزەکانی...\nتەرمی پێشمەرگە شەهیدەکە بە خاک سپێردرا\nبە مەراسیمێکی جەماوەرییانە، تەرمی 'موحسین حسێن'، ئەو پێشمەرگەیەی شەوی ڕابردوو لەکاتی هێرشی چەتەکان لە گەرمیان شەهیدبوو، لە زێدی خۆی بەخاک...\nلە مەتینا هەپەگە گورزی لە داگیرکەران وەشاند\nلە چوارچێوەی هەنگاوی شۆرشگێرانەی جەنگی خابور، گەریلاکانی ئازادی کوردستان لە هەرێمی مەتینا گورزیان لە داگیرکەران دا. ئەمڕۆ ناوەندی ڕاگەیاندنی هێزەکانی...\nگروپی شەهید ڤەژین کلیپێک پێشکەش بە ڕۆحی هۆزان مزگین دەکەن\nگروپی شەهید ڤەژین، کە لە پۆلێک ژنی گەنجی هونەرمەند پێکدێن لە گەرمیان، یەکەم ڤیدیۆ کلیپی خۆیان بڵاوکردەوە و پێشکەشیان کرد...


روحانی: دەوڵەتی ئایندەی ئەمریکا ناچارە سزاکانی سه‌ر ئێران هەڵبوەشێنێتەوە\nراگەیندراوێک لە وەزارەتی شارەوانی و گەشتوگوزار\nپەرلەمانی کوردستان بەدواداچوون دەکات بۆ کێشەی جووتیاران\nلیژنەی ناوخۆ و ئاسایش و لیژنەی یاسایی بۆ تەواوکردنی ڕێکاره یاساییه‌كانی پرۆژەیاسای کۆمپانیا ئەمنییە تایبه‌ته‌کان كۆبوونه‌وه\n2020-11-18 [02:13 AM]\nحەسەن ڕۆحانی سه‌رۆكی كۆماری ئێران رایگەیاند، بۆ قەرەبووکردنەوەی زیانی پەتای کۆرۆنا یەک لە سەر سێی هاووڵاتییان پارەی یارمەتیی تایبەت بەو پەتایە وەردەگرن، وتیشی، دەوڵەتی ئایندەی ئەمریکا ناچارە سزاکان هەڵبوەشێنێتەوە و دەرفەتێک دەڕەخسێت بۆ باشتربوونی دۆخی ئابووری.\nئه‌مڕۆ چوارشەممە حەسەن ڕۆحانی سەرۆککۆماری ئێران لە دانیشتنی هەفتانەی ئەنجومەنی وەزیراندا ئاماژەی بەو یاسایە کرد کە بڕیارە لە ڕۆژی شەمەوە تایبەت بە پەتای کۆرۆنا لە ئێران جێبەجێ بکرێت و داخران و سنووردارکردنی چالاکیی بەشێکی زۆر لە جەماوەری کۆمەڵگا دەگرێتەوە.\nڕۆخانی لەو بارەیەوە ڕایگەیاند بڕیاریان داوە بە بڕی 100 هەزار تمەن بۆ یەک لە سەر سێی هاووڵاتییان تەرخان بکەن کە بە هۆی سنووردارکردنی چالاکییەکان لە کاتی بڵاوبوونەوەی پەتای کۆرۆنا زیانیان لێکەوتووە.\nڕۆحانی گوتیشی دەوڵەت هەوڵ دەدات ئازار و سەختیی ئابووریی ژیانی هاووڵاتییان کەم بکاتەوە و لەم قۆناغەی بڵاوبوونەوەی کۆرۆنا کە هاوکات دەوڵەتی ئێران لە ژێر گوشاری سزای ئابووریی ئەمریکادایە هەموو دەرفەتەکان بەکار دەهێنن بۆ ئەوەی باری ژیانی هاووڵاتییان سووک بکەن.\nسەرۆککۆماری ئێران ئاماژەی بە سزا ئابوورییەکانی ئەمریکا دژی ئێران کرد و ڕاشیگەیاند دەوڵەتی ئایندەی ئەمریکا ناچارە سزاکان هەڵبوەشێنێتەوە و دەرفەتێک دەڕەخسێت بۆ باشتربوونی دۆخی ئابووری.


ته‌یمور مه‌مه‌د: ستافی راهێنان و یاریزانانی گازی باكور جێگه‌ی شانازین\nتیپی تۆپی پێی یانه‌ی گازی باكور نوێنه‌ری شاری كه‌ركوك له خولی نایابی كوردستان و دوای تپیپه‌ڕبوونی چه‌ندین قۆناغ ئه‌نجامه‌كانی تیپه‌كه وه‌كو پێویست نه‌بووه، ئه‌مه‌ش نیگه‌رانی لای هانده‌رانی یانه‌كه دروست كردووه.\nله‌و باره‌یه‌وه ته‌یمور مه‌مه‌د، ئه‌ندامی ده‌سته‌ی كارگێڕی و سه‌رپه‌رشتیاری تیپی تۆپی پێی یانه‌ی گازی باكور بۆ (هه‌واڵ ) وتی:" هه‌ر له سه‌ره‌تای ده‌ستپێكردنی خولی كوردستان و عێراق ئه‌ركی راهێنانی یانه‌كه‌مان به‌خشیه ستافی لاوان، به‌ڵام به ئه‌زمون و خاوه‌ن تێڕوانینی به‌رزی راهێنان بوون و متمانه‌ی ته‌واومان پێیان هه‌بوو ".\nوتیشی : بۆچوونه‌كه‌مان له شوێنی خۆی بوو و ستافی راهێنانی یانه‌كه سه‌رباری كه‌می ماوه‌ی به‌رده‌ستیان له لایه‌ك و قه‌یرانی دارایی له لایه‌كی تره‌وه له‌گه‌ڵ ئه‌وه‌شدا تووانیان پێكهاته‌ی باشی تێكه‌ڵ له یاریزانانی لاو و به ئه‌زمون پێكبهێنن ".\nسه‌رپه‌رشتیاری تیپی تۆپی پێی یانه‌ی گازی باكور ئاماژه‌ی بۆ ئه‌وه‌شكرد:" هه‌ر له‌گه‌ڵ ده‌ستبه‌كاربوونی ده‌سته‌ی كارگێڕی یانه‌كه ئامانجمان كۆكردنه‌وه‌ی زۆرێك له یاریزانانی كه‌ركوك له تیپه‌كه و ئه‌مه‌ش له پێكهاته‌ی تیپه‌كه به‌روونی دیاره".\nته‌یموور ئه‌وه‌شیخسته‌ڕوو:"هانده‌ران مافی ته‌واویان هه‌یه كه نیگه‌ران بن له ئه‌نجامی نوێنه‌ره‌كانیان، به‌ڵام كێرڤی ئاستی تیپه‌كه دڵخۆشكه‌رن، به‌ڵام له هه‌ندێ ئه‌نجامه‌كان چانس یاوه‌ری تیپه‌كه نه‌بووه ".\nباسی له‌وه‌شكرد: " داوا له‌سه‌رجه‌م ده‌زگاكانی راگه‌یاندن و راگه‌یاندكاران و هانده‌ران ده‌كه‌ین پاڵپشتی تیپه‌كه وستافی راهێنه‌ره لاوه‌كه‌ی ببن، چونكه یاری قورس وگرنگمان له پێشدایه و به بێ پاڵپشتی و هاندانی راگه‌یاندن و هانده‌ران ناتوانین بگه‌ینه ئامانج".\n 823 جار بینراوه\n12/22/2018 7:47:35 PM


ئاراستە – پەڕە 25 – Knwe.org\nسەرەکی » ئاراستە (پەڕە 25)\nدكتۆر لوئە‌ی جاف* ئایندەلۆجی گۆشەیەکی زانستی، فیكری، گشتیە. تە‌رخانە بۆ شیکردنەوەی ئاینده‌ی كۆمه‌ڵگا به پشتبه‌ستن به داتا و كه‌ره‌سته زانستیه‌كان. هەروەها بۆ کۆی ئە‌و فاکتە زانستیانه‌ی کە له جیهان ڕووداو دروستدە‌کە‌ن. شۆڕشی تەکنۆلۆجی و ئایندە لە دوای چەندین سەدە لە دواکەوتن، بە تایبەتی لە دوای سەدەکانی ناوەڕاست، هێدی هێدی پرۆسەی ئازادکردنی عەقڵ و پشتبەستن بە مەعریفە دەستیپێکرد لە ئۆروپا. ڕێنسانس ...\nحەوت تایبەتمەندی دیکتاتۆرەکان لە روانگەی سۆسیۆلۆژییەوە\nدارا ئەنوەر زۆراب / كۆمەڵناس یەکەم / هەژارەکان هەژارتر دەکەن، دواتر لەڕێگەی دام و دەزگاخێرخوازییەکان خێریش بە هەژارەکان دەکەن. دووەم / لە ڕێگەی برسێتی یەوە، خەڵک ملکەچ دەکەن ڕازی بێت بە هەر جۆرە ژیانێک کە دەسەڵاتە دیکتاتۆرەکە دەخوازێت بیچەسپێنێ. سێ یەم / لە ڕێگەی بیری ناسیۆنالیستی و بە ناوی خاک و نیشتمان و نەتەوە، دۆخێک دروست دەکەن هەم هاونیشتمانی دەگەمژێنن، ...\nئامادەكردنی: مامۆستا پێشڕەو (پێشڕەو ئیسماعیل) سپیكردنەوەی پارە (Money Laundering) سپیكردنەوەی پارە چییە ؟ سپیكردنەوەی پارە دەردێكی كوشندەیەو بەدایكی تاوانەكان دائەنرێ،بەپەتای سەردەم و دایكی ئافاتەكان دەدرێتە قەڵەم،بەڵكو تاوانێكی رێكخراوەو شێوازو میكانیزمی خۆی هەیەو بەیەكێ لەمەترسیدارترین تاوانە داراییەكان دائەنرێت،بەهۆی كاریگەرێتی ڕاستەوخۆی لەسەر لایەنی ئابوری،فكری،سیاسی و ئەخلاقی تاكەكان و كۆمەڵگاكان و دامودەزگاكان. سپیكردنەوەی پارە بریتیە لە ئەنجامدانی كۆمەڵێك پرۆسەی دارایی و حەواڵەكردنی دارایی ...\nنامەیەك بۆ لیژنەی پێداچوونەوەی پەیڕەوی ناوخۆ\nماردین جەلال بەڕێزان ئەندامانی ئەنجومەنی سەركردایەتیی یەكێتیی نیشتمانیی كوردستان بابەت⁄ لە پەیڕەوی ناوخۆدا شوێنێك بۆ ژن و ریفۆرمێك بۆ تێكۆشانی ژنان تێكۆشانی ژنان لەپێناوی بەدەستهێنانی كوردستانێكی شكۆمەنددا، تێكۆشانێكی سیاسیی پڕ بەهایە بۆ یەكێتیی نیشتمانیی كوردستان، چونكە ئیتر لەناو موجادەلەی تایبەتی ژنانی كورددا شەڕی رەگەزی و لەناو ژیانی تایبەتیشدا شەڕی سیاسەت بەرجەستە بووە، لەناو ئەم شەڕانەدا دەبێت ژنانی كورد بتوانن خۆیان ...\nپێكه‌وه‌یی ئاینی له عیراق و رووبه‌ڕووبوونه‌وه‌ی ناكۆكییه‌كان\nعه‌دنان سه‌ید ئه‌مین عێراق وڵاتێكی فره ئاینه، ئاینی سه‌ره‌كی (ئیسلام)ه. ئه‌ویش دوو لقی سه‌ره‌كی لێ بۆته‌وه كه هه‌ردوو رێباوه‌ڕی (سوننه و شیعه)یه. مێژوویه‌كی دێرینی ناكۆكی له‌نێوان ئه‌م گروپ و تایفه‌دا هه‌یه كه به درێژایی مێژووی دروستبوون و ده‌ركه‌وتنیانه. لیره دا مه به سته که مان زیاتر عیراقی عه ره بیه و به شی ناوه راست و باشوور، که زۆركات لێكۆڵه‌ران ...\nلە روانگەی چاوی هەمووانەوە بە بێ دەنگی دەدوێ\nئازاد پێنجوینی ئەو زەمەنەی كە بە تەنها بە جوانیەكانی ڕۆح ئاشنایە و لە هەنگاوی ئارامی ئەو سوار چاكەوە ….رۆحەكان بە چاوی كامێراكان ئاشنا دەكات، بە بێ دەنگی و جوڵە نایابەكانی ….ئارام …ئارام دەچووە بەردەم یەكەم دیداری نواندن وو….لە یەكەم دایەلۆكی ژیانی ئارامی بە چاوەكان دەبەخشی، چەندە نایاب بوو هەموان بەرلە خۆرهەڵاتن بە دیداری هونەرمەندیكی ناوازەو جیاوازی هەموو سەردەمەكان ئاشنا دەبوین ...\nرەهبەر سەید برایم (لە بێشە بێتەدەر شێر، چ مێ بێ چ نێر) لەو شێرە ژنانەی هەیبەسوڵتان، لەو شۆڕەسوارانەی گۆڕەپانی تێكۆشان، تەواری چیاو گوڵی باخە، خەدیجە خانی مستەفا ئاغا، ناسراو بە فریشتە، بەڕاستی پەری بەهەشتە، لەشاری كۆیە ساڵی 1926، خودا كچێكی بەخشی وپێشكەش، تەواربوو، جوان ونازدار بوو، خوشكی شارەزا ودڵزاربوو، لەخەبات بوو هەمیشە بێ وچان،وەنەوشەی باخی شەمە وئۆمەر خووچان، بۆتەسەرگوڵ وسەركاروانچی ...\nلە تەوقە سەری چوارتاوە تەماشاكە هەر گردوو گەوەو لوتكەیە لە بەر چاوی تەماشاتدا لەنجە دەكات، هەر دارو درەخت و گوڵە خونچە دەكات، هەر درەختە دەشنێتەوە، هەر جۆگەو كانی و جۆبارە دەژێتەوە، هەر گیایە كەروێشكە دەكات، هەر چنارو شۆڕەبیە بە پەنجەی با پەرچەمی دادەهێنێت و شانە دەكات، تەماشاكە بە تەوقەسەری چوارتاوە هەر گابەردە راكشاوە هەر دانە بەردی گەورەیە لێكئاڵاوە، گۆڕستانێك لە ...\nنەوزاد كەریم تا دەهات ئەگەری وەشاندنی گورزی سەربازی لە عیراق لەلایەن ئەمریكاو هاوپەیمانەكانی زیاتر ئەبوو، سەركردایەتی یەكێتیی نیشتمانیی كوردستان تەواوی هێزەكانی لە چەندین میحوەرەوە خستبووە ئامادەباشیەوە و لە بارەگاكانی سەر سنوور كۆیكردبوونەوە بەرنامەی تەواوی دانابوو. دوا مۆڵەتی ئەمریكاو هاوپەیمانەكانی كە دابوویان بەعیراق تا لە كوێت بكشێتەوە، رۆژی 15/1/1991بوو، بەڵام هەواڵەكان وابوو كە ئەستەمە عیراق بكشێتەوە، سەركردایەتی یەكێتیش دڵنیابوو لەوەی وڵاتانی ...\nدڵزار: سەد ساڵ تەمەن\nرەهبەر سەید برایم نەریتێكی جوان وشایستەیە، كەسایەتی هەیە لەو ئاستەیە، ڕێزلێنان بەزیندویی لە بەهرەداران، لە شۆڕەسواران، لە فیداكاران، لە ناوداران، لە كەسایەتی دیار وڕێزداری، وەك مامۆستا(ئەحمەد دڵزار)ی، ریزپەڕە وهەڵدەكەوێ بەدەگمەن، مرۆڤێكی وا بگاتە سەد ساڵ تەمەن، دڵزار سەدەیەكە سەد ساڵە، لەهەناسە وخەون وخەیاڵە، دەمێكە شاعیری دڵتەڕ، (ئەمین ئاغای ئەختەر) كە دەكاتە خاڵی باوكی مامۆستا دڵزار، لە شیعرێكدا كە بەدەنگی زوڵاڵی ...\nلاپەرە 25 لە 80« سەرەتا...1020«2324252627\t»\t304050...کۆتا »


کاترین بیگەلۆو - ویکیپیدیا، ئینسایکڵۆپیدیای ئازاد\n(١٩٥١-١١-٢٧) ٢٧ی تشرینی دووەمی ١٩٥١ (تەمەن ٦٩ )\nSan Carlos، ویلایەتە یەکگرتووەکانی ئەمریکا\nسیناریۆنووس، دەرهێنەری فیلم، film producer، نووسەر، بەرھەمھێنەری جێبەجێکار\nColumbia University، Columbia University School of the Arts، San Francisco Art Institute، San Carlos High School\nNear Dark، The Hurt Locker\nDirectors Guild of America Award، Academy Award for Best Director، خەڵاتی ئۆسکار بۆ باشترین وێنە، National Board of Review Award for Best Film، BAFTA Award for Best Direction\nAcademy Award for Best Director، خەڵاتی ئۆسکار بۆ باشترین وێنە، خەڵاتی ئۆسکار بۆ باشترین وێنە\nکاترین بیگەلۆو (بە ئینگلیزی: Kathryn Bigelow؛ لە دایکبووی ٢٧ی تشرینی دووەمی ١٩٥١) کەسایەتی خانمە دەرھێنەر، بەرھەمھێنەر و سیناریۆنووسی ئەمریکییە. لە ساڵی ٢٠٠٨، فیلمی دۆڵابی ئازار The Hurt Locker) دەرھێنا، بەھۆی ئەم فیلمەوە بووە یەکەم ژن لە مێژوودا کە ببێتە براوەی خەڵاتی ئۆسکار لە پۆلینی باشترین دەرھێنەر. جگە لە ئۆسکار بەھۆی فیلمەکەوە، بووە یەکەم ژنە دەرھێنەر بۆ بردنەوەی خەڵاتەکانی بافتا و خەڵاتی بژاردەی ڕەخنەگرانیشی بردەوە لە پۆلینی باشترین دەرھێنەر.\nکاترین بیگەلۆو لە ساڵی ١٩٨١، بۆیەکەمینجار وەک دەرھێنەر بە فیلمی (The Loveless) دەستی پێکرد، لەم فیلمەدا بەھاوبەشی لەگەڵ مۆنتی مۆنتگۆمەری کاری دەرھێنانی کرد. کاترین لە ماوەی ١٩٨٩ بۆ ١٩٩١، ھاوسەری دەرھێنەر جەیمز کامیرۆن بوو.\nکاترین بیگەلۆو لە ساڵی ٢٠١٠، ناوی لە لیستی کاریگەرترین کەسایەتی ساڵ ھات بەپێی ئەو لیستەی کە گۆڤاری تایم بڵاوی کردەوە.\n^ "Bigelow, Kathryn". Current Biography Yearbook 2010. Ipswich, MA: H.W. Wilson. 2010. pp. 38–42. ISBN 978-0-8242-1113-4.\n^ "'Hurt Locker' wins best picture, director". Today.msnbc.msn.com. March 8, 2010. Archived from the original on July 22, 2010. Retrieved July 10, 2010. Archived ٢٠ی تشرینی دووەمی ٢٠١٢, لە وەیبەک مەشین.\n^ "Kathryn Bigelow wins best director BAFTA for 'Hurt Locker' over James Cameron's 'Avatar'". New York: NY Daily News. Reuters. February 21, 2010. Archived from the original on ٢٥ی شوباتی ٢٠١٠. Retrieved July 10, 2010. Check date values in: |ڕێکەوتی ئەرشیڤ= (help) Archived ٢٥ی شوباتی ٢٠١٠, لە وەیبەک مەشین.\n^ Roberts, Soraya (January 16, 2010). "Critic's Choice Awards 2010: Sandra Bullock, Meryl Streep kiss; Kathryn Bigelow is Best Director". New York: NY Daily News. Archived from the original on ١٩ی کانوونی دووەمی ٢٠١٠. Retrieved July 10, 2010. Check date values in: |ڕێکەوتی ئەرشیڤ= (help) Archived ١٩ی کانوونی دووەمی ٢٠١٠, لە وەیبەک مەشین.\n^ Stone, Oliver (April 29, 2010), "Kathryn Bigelow", TIME, The 2010 TIME 100, archived from the original on ١٧ی ئابی ٢٠١٣, retrieved May 7, 2010 Check date values in: |ڕێکەوتی ئەرشیڤ= (help) Archived ١٧ی ئابی ٢٠١٣, لە وەیبەک مەشین.\nوەرگیراو لە «https://ckb.wikipedia.org/w/index.php?title=کاترین_بیگەلۆو&oldid=844775»\nئەم پەڕەیە دواجار لە ١٨:٢٦ی ٢٢ی ئەیلوولی ٢٠٢١ نوێ کراوەتەوە.


هەواڵ / ڕاپۆرت :: 24/04/2019 :: 26629 جار بینراوە\nپه‌رله‌مانتارێكی عێراق رایده‌گه‌یه‌نێت: به‌غدا مووچه‌ی ته‌واوی چوار مانگی سه‌ره‌تای 2019ی هه‌رێمی كوردستانی ناردووه، به‌ڵام وه‌زاره‌تی دارایی هه‌رێم به‌سه‌ر مووچه‌خۆراندا دابه‌شی نه‌كردووه و به‌شێكی لێداوه‌ته كۆمپانیاكان و به‌ڵێنده‌ران.\nئێستا كه له مانگی ئایاری 2019 نزیكده‌بینه‌وه، به‌ڵام هێشتا مووچه‌ی مانگی 1ی 2019ی هه‌موو وه‌زاره‌ته‌كان دابه‌شنه‌كراوه و مووچه‌خۆران له تۆڕه كۆمه‌ڵایه‌تییه‌كانه‌وه گومانیان لادروستبووه كه هه‌رێم ئه‌و پاره‌یه‌ی شاردووه‌ته‌وه كه به‌غدا ناردوویه‌تی و ئاماده‌نییه بیداته فه‌رمانبه‌ران.\nله‌وباره‌یه‌وه وه‌زاره‌تی دارایی هه‌رێم رونكردنه‌وه‌یه‌كی بڵاوكرده‌وه و ده‌ڵێت: "بەغدا بۆ مانگی 1 و 2ی 2019 بڕی 317 ملیار دیناری ناردوە بۆ ھەرێم و بەوەش مووچەی مانگی 10 و 11ی 2018ی پێدراوە بە سیستمی پاشەكەوت و لە مانگی 3ی 2019دا به‌غدا بڕی 453 ملیار دیناری ناردووه كە موچەی بێ پاشه‌كه‌وتی مانگی 12ی 2018ی پێدابه‌شكراوه كە بۆ دابەشکردنی ئەو مووچەیەش پێویستی بە 881 ملیار دیناری مانگانەیە".\nوه‌زاره‌تی دارایی هه‌رێم ئاماژه‌ی به‌وه‌شكردووه: بڕی 200 ملیار دینار بۆ تەواوكاریی مانگی 1 و 2 ھاتووە كە بۆ مووچەی وەزارەتی پێشمەرگە و دەرماڵە و جیاوازی مووچەی موچەخۆران بەكارھاتووە و بە ھیچ شێوەیەك بۆ ھیچ بابەتێكی تر بەكارنەھاتووە و تەواوی ئەو قسە و ھەواڵە ناڕاستانە رەتدەكەینەوە و ھیچ بنەمایەكی نییە.\nدواتر فوئاد حسێن، وه‌زیری دارایی عێراق رونكردنه‌وه‌یه‌كی بڵاوكرده‌وه و رایگه‌یاند: مووچه‌ی ته‌واوی چوار مانگی 2019ی هه‌رێمیان ناردووه.\nله‌به‌رامبه‌ردا ئه‌حمه‌د حاجی ره‌شید، ئه‌ندامی لیژنه‌ی دارایی په‌رله‌مانی عێراق بۆ دواڕۆژ ده‌ڵێت: "قسه‌ی د.فوئاد حسێن راسته كه ده‌ڵێت مووچه‌ی چوار مانگی ته‌واوی 2019م ناردووه".\nوتیشی: "به‌غدا مانگی 1ی ئەمساڵ، 317 ملیار دینار و مانگی شوباتیش، 317 ملیار دینار و مانگی ئازاریش 724 ملیار دیناری بۆ هه‌رێم ناردووه، له‌و 724 ملیار دیناره‌ی مانگی ئازار، 522 ملیار دیناری بۆ هه‌مان مانگی 3 بووه، ئه‌وه‌ی تری ته‌واوكارى مانگی 1 و 2 بووه.\nباسی له‌وه‌شكرد: كه‌واتە بۆ هه‌رسێ مانگی سه‌ره‌تای 2019، به‌غدا مانگانه 522 ملیار دیناری بۆ هه‌رێم ناردووه، به‌ڵام ئه‌وه په‌رله‌مانی كوردستان ده‌توانێت له ورده‌كارییه‌كه‌ی بكۆڵێته‌وه.\nوتیشی: "بڕێك له‌و پارانه‌ی به‌غدا ناردوویه‌تی بۆ مووچه‌ی فه‌رمانبه‌ران، حكومه‌تی هه‌رێم 100 ملیار دیناری لێداوه‌ته به‌ڵێنده‌ران و هه‌ندێكیشیانی داوه‌ته قه‌رزی كۆمپانیاكان".\nرونیشیكرده‌وه: كه ئه‌گه‌ر ئێمه له به‌غداوه له‌سه‌ر ئه‌م بابه‌ته بێینه ده‌نگ، ئه‌گه‌ر هه‌یه به‌غدا به‌ته‌واویی بیبڕێت، بۆیه ئێمه ده‌ستمان وه‌رنه‌داوه‌ته ورده‌كارییه‌كه‌ی.\nله‌باره‌ى دواكه‌وتنی مووچه‌ی مانگی رابردوو، وه‌زاره‌تی دارایی و ئابوری حكومه‌تی هه‌رێم رایگه‌یاند: حكومەت مانگانە لە 5ی مانگەوە مووچەی دابەشكردوە و ئەم مانگە ئەو رۆژە كەوتە ھەینییەوە، بۆیه دوو رۆژ دواكەوت.\nمانگی رابردوو وه‌زاره‌تی دارایی باسی له‌وه‌كرد: كه به‌هۆی نه‌بوونی سیوله‌وه مووچه‌ی هه‌ندێك وه‌زاره‌ت دواكه‌وتووه، به‌ڵام بۆ ئه‌م مانگه کێشەی سیولە له بانكه‌كاندا نابێت، بەهۆی ئەوەی تاوەکو 5ی مانگی ئایار، وه‌زاره‌تی سامانە سروشتییەکان 378 ملیار بۆ وه‌زاره‌تی دارایی ده‌نێرێت.\nراپۆرتی: ئیحسانی مه‌لا فوئاد


عەدمی ئەخلاق وبەرەوپێش چوونی کورد! - Hataw عەدمی ئەخلاق وبەرەوپێش چوونی کورد! - Hataw\nسەرەتا > وتار > عەدمی ئەخلاق وبەرەوپێش چوونی کورد!\nعەدمی ئەخلاق وبەرەوپێش چوونی کورد!\nهیوادارم ئەم باسە بێ ئینسافی تیانەبێت،\nلەم کۆمەڵگایەی ئێمەدا.ئەوەی سەقفێکی هەبێ بۆژیان خێزانێکی هەیە .ئەوەی خێزانیکی هەبێت تەلەفیزۆنێکی هەیە.ئەوەی تەلەفیزیۆنێکی هەبێت سیاسیەکی هەیە.ئەوەی سیاسیەکی هەبێت خەلەلی ئەخلاقی هەیە.\nتیڤیەک تایبەتەبە کۆمەڵایەتی وخێزان سەراپاسیاسەت نغرۆی کردووە،تیڤیەک هەیەبەپەروەردە سەراپاسیاسەت عەدمی کردوە.تیڤیەکانی کوردستان سەراپا عەدمی ئەخلاقەکەن لەکۆمەڵگادا،بەدەعمی ساسیەکان وبەیانووی بەرەوپێش چوونی کوردستان وکۆمەڵگا،کامێریەک بکەرەسەرشانت و بڕۆلەبازاڕدا مایک بگێڕە.وەڵامی تەواوی پرسیارەکانت دەست دەکەوێت شرۆڤەیەکی زۆر پووختت بۆئەکرێت،بێ ئەوەئیشی ئەوبێت،لەهەمووبوارەکاندا بەهەمان شێوە.ئەوکۆمەڵگایەش ناهەقی نیە چوونک فێرکراوە وەڵام داتەوە،فیرنەکراوە بڵێ زانیاریم نیە ئەوبابەتەپیوەندی بەمنەوەنیە،\nلەسەرەتاوە بەهەڵە پەروەردەکراوە،لەکوردساندا لەسەدانەوەتی مرۆڤەکان پەروەردەی دەستی خێزانین،\nپەروەردەی خوێندنگانین،پەروەردەی مزگەوت وحوجرەکانین،\nچونکە ئیوارە باوک دێتەوە کونتڕۆڵ دەستداتێ و دووسەعات بۆئەوسیاسەتە،دوای ئەوەکۆنتڕۆڵ ئەدرێ بەدایک و چوارچل دەقەی سەیری ئاڵقەی دۆبڵاژەکات ببێ فاسیلە،منداڵەداماوەکەش هەرلەتەنیشیانەوەدانیشت وە،ناشوێرێت بڵێ ئەها ئەوخۆشە مەیگۆڕن،ئەکسەر ئەڵێن تۆئەخوێنیت وسبە،\nکەواتە عەدمی ئەخلاق سەراپامانی داپۆشیوە،هەنگاوی بەروپێش جوونما گەڕانەوەیە بۆ دواوە،هیشتان درەنگ نیە بابچینەوەسەر ئەروەردەی خێزانی وفێربین ئەوەی بواری ئێمەنەبوولێی نەدوێین،تانەوەکانمان بۆهەموبوارو بابەتێک وەڵامیانەبێت،\nItem Reviewed: عەدمی ئەخلاق وبەرەوپێش چوونی کورد! Rating: 5 Reviewed By: hataw magazin


هەڵمەتی لیژنەکانی قائیم قامیەتی سلێمانی بەردەوام دەبێت – لڤین پرێس\nقائیمقامی سلێمانی جەخت لە بەردەوامی هەڵمەتی لیژنە هاوبەشەکان دەکاتەوە و رایدەگەیەنێت؛ لیژنەکان ئەرکی دینی و ئەخلاقی و نیشتیمانی جێبەجێ دەکەن.\nراگەیاندنی قائیمقامیەتی سلێمانی، ڕایگەیاند، ئەمڕۆ پێنجشەممە ( ٣ / ٦ / ٢٠٢١ ) ئاوات محەمەد، قائیمقامی سلێمانی لە هۆڵی کۆبونەوەکانی قائیقامیەت بۆ گفتوگۆکردن و دانانی رێکاری نوێی کاری لیژنە هاوبەشەکان لەگەڵ سەرۆکی لیژنە جیاوازەکان کۆبوەوە.\nئاوات محەمەد، قائیمقامی سلێمانی لەکۆبونەوەکەدا رایگەیاندووە،” کاری سەرەکی لیژنە هاوبەشەکانی قائیمقامیەتی سلێمانی پاراستنی تەندروستی و بەرژەوەندی گشتییە، هەڵمەتەکانیشیان بۆ دوکان و بازاڕ و شوێنە گشتییەکان و پشکنین بۆ ئەو کاڵاوشمەک و خواردەمەنیانەی بازرگانەکان بە هاوڵاتیانی دەفرۆشن، زیان گەیاندن نییە بەکار و بازاڕی هیچ کەس و شوێنێک، بەڵکو پابەند کردنیانە بەو چوارچێوە یاساییەی بۆ کارکردن بۆیان دیاریکراوە”.\nقائیمقامی سلێمانی، ئاماژەی بەوەیش داوە،” ئەندامانی لیژنە جیاوازەکانی قائیمقامیەت بەهاوکاری هاوڵاتیان ئەرکی سەرشانی خۆیان بەباشی جێبەجێ دەکەن کە ئەرکی دینی و ئەخلاقی و نیشتیمانییە و لەلایەن دانیشتوانی شاری سلێمانییەوە جێگەی دەستخۆشی وپێزانینە”.\nلە بەشێکی تری وتەکانیدا، ئاماژەی بۆئەوەکرد،” لەگەڵ هەبونی هەندێک سەرپێچی کە سزادراون، دوکان و بازاڕەکانی شاری سلێمانی خاوێنن هەڵمەتەکانی لیژنە هاوبەشەکانی قائیمقامیەتی سلێمانی بەردەوام دەبێت”.


میزانیه‌ت له بووندا وه‌ك مرۆڤ …1 – Denegkan\nمیزانیه‌ت له بووندا وه‌ك مرۆڤ …1\nbydengekan\tApril 27, 2013\tگشتی\nمیزانیه‌ت له بووندا وه‌ك مرۆڤ ، بریتیه له میزانیه‌ت یاخود هاوسه‌نگی مرۆڤ له‌و بابه‌ته گرنگانه‌ی ژیانی چه‌ند ساڵه‌ی مرۆڤ ، كه هه‌ر هه‌وڵدان و فێربوونێكی په‌یوه‌ندی پێیه‌وه هه‌یه ، وه‌ك ده‌زانین ئاڵۆزی مرۆڤ سنووری نیه\nجا له هه‌ر شتێكیه‌وه هه‌بێ ، به‌ڵام چه‌ند لایه‌نێكی هه‌یه كه پێویسته هاوسه‌نگی بكات له نێوانیاندا ،ئه‌مانه‌ش له كاتی هه‌ڵسوكه‌وتكردنی كه‌سی به‌رامبه‌ری دیارده‌كه‌وێت ، چونكه تاكه شتێك كه مرۆڤ ده‌ناسێت مرۆڤ خۆیه‌تی ، بۆیه گرنگیدان به هه‌ر لایه‌نێكی مرۆڤ ، وه‌ك فیكر ، جه‌سته ، ڕۆح ، پێویستیه‌كه بۆ به‌ره‌وپێشچوونی مرۆڤ ، ئه‌م لایه‌نانه جگه له‌وه‌ی كه پێویسته بزانرێ كه مرۆڤ بوونه‌وه‌رێكی كۆمه‌ڵایه‌تیه و ژیانی ته‌نیایی بۆی شتێك نیه جگه له بێ مانایی ،\nمه‌به‌ست له هاوسه‌نگی كردنی بوونی مرۆڤ ، هاوسه‌نگی كردنه له نێوان ئه‌م بابه‌تانه‌ی سه‌ره‌وه ، كه ئه‌گه‌ر بێتوو مرۆڤ له هه‌ر لایه‌نێك له‌وانه زۆر گرنگی پێبدات به شێوه‌یه‌ك لایه‌نه‌كانی تر پشنگوێ بخات ، ده‌بێته هۆی درووستبوونی بۆشاییه‌ك له هه‌ڵسوكه‌وت و جوڵانه‌وه‌ی مرۆڤ به شێوه‌یه‌كی نا ئاسایی ، چۆن؟\nبۆ نموونه زۆر گرنگیدان به لایه‌نی فیكری مرۆڤ ، به شێوه‌یه‌ك زۆربه‌ی كاته‌كانت به شتانێك خه‌ریك بی كه په‌یوه‌ندی به به‌هێزكردنی لایه‌تی فیكری هه‌یه ، بۆ نموونه خوێندنه‌وه‌ی كتێبه فكریه‌كان ، ڕاسته پێشكه‌وتنێكی گه‌وره له ڕۆشنبیربوون و به‌هێزبوونی لایه‌نی فكریت به ده‌ست ده‌هێنی ، به‌ڵام ده‌بێته هۆی كه‌م كردنه‌وه‌ی گرنگیدان به لایه‌نه‌كانی تر ، ئێمه زۆرێك له‌و كه‌سانه ده‌بینین كه گوێمان لێده‌بێت ده‌ڵێن فلان كه‌س نووسه‌رێكی لێهاتووه له بواری فیكری ، یان ئه‌وه‌یتر وتاربێژێكی زیره‌كه له بابه‌ته فیكریه‌كان ، ڕاسته ئه‌وانه سه‌ركه‌وتوون ، به‌ڵام چ سه‌ركه‌وتوویه‌ك وه له چی؟؟! ، سه‌ركه‌وتوو بوون له لایه‌نێكی تایبه‌تی مرۆڤ ، واناكات كه ئه‌و مرۆڤه له مرۆڤی تر به‌سوودتره یاخوود سه‌ركه‌وتووتره ، یان به هه‌ر شێوه‌یه‌كی هه‌ڵسه‌نگاندن ، به‌ڵكو ئه‌و كه زیره‌ك و لێهاتووه له‌م بواره وایه ، ئایه ئێمه ده‌زانین ژیانی چۆن ده‌گوزه‌رێ له بواره‌كانی تری ژیانی ؟! نه‌خێر ، به‌ڵام هه‌رچۆنێك بێ ناتوانێت له بواری تر سه‌ركه‌وتوو بێت ،\nمرۆڤ خوو به شتێك ده‌گرێت كه ده‌بینێ خه‌ڵكی سه‌رسامن پێی له‌و شته ، وه دابینكردنی زۆربه‌ی كاتی ڕۆژانه‌ت له‌م بواره یاخود لایه‌نه ، ده‌بێته هۆی لاوازبوونی لایه‌نه‌كانی تری ، نامه‌وێ خوێنه‌ر به هه‌ڵه تێبگا ، له هه‌مان كاتدا مرۆڤ ده‌توانێت له زۆر بواری تر سه‌ركه‌وتوو بێت ، بۆ نموونه زۆرانێك هه‌ن هه‌م بیرمه‌ندن هه‌م هه‌م وێنه‌كێش ، ئه‌مه شتێكی تره ، باسی ئێمه شتێكی تر ، بۆیه لێره وه‌ك نموونه‌یه‌ك : سه‌یری زۆرێك له‌وانه بكه كه بیرمه‌ندی گه‌وره‌ن ، به‌ڵام زۆربه‌ی كاته‌كانی ژیانیان گۆشه‌گیرن ، چونكه فێری ئه‌وه نه‌بوون پره به لایه‌نی كۆمه‌ڵایه‌تی خۆیان بده‌ن ، به شێوه‌یه‌ك بتوانن ته‌نانه‌ت هاوڕێیه‌كیان هه‌بێت ، گه‌ر هه‌شبێت له‌سه‌ر بنه‌مای كاركردنه یان هاوبه‌ش بوون له فیكر ، نه‌وه‌ك ئه‌و بنه‌مایانه‌ی هاوڕێی ڕاسته‌قینه له‌سه‌ری درووست ده‌بێت ، چونكه هه‌ر مرۆڤێكی ئاسایی هێنده‌ی ئه‌وه فێربووه كه بزانێت چۆن هه‌ڵسوكه‌وت له‌گه‌ڵ كه‌سی به‌رامبه‌ر بكات ، وه نهێنیه‌كانی هه‌ستی بخوێنێته‌وه ، تا ئه‌و خاڵانه بپێكێت كه ده‌بنه هۆی خۆشویستنی ، ئیتر ئه‌وه‌ش بابه‌تێكی تره\nگرنگ له‌وه‌دایه مرۆڤ گه‌ر بیرمه‌ندیش بوو ، هیچ نه‌بێ با هاوسه‌نگ بێ له لایه‌نه‌كانی تریشی ، وه ده‌شتوانێت وابێت ، كێشه‌و باسه‌كه‌ی ئێمه له‌وه‌دایه ئه‌وان كه وانین ، له كاردانه‌وه‌ی خه‌ڵكیش سه‌یری خۆیان ده‌كه‌ن ، خه‌ڵكیش كه لایه‌نێكی ئه‌ویان به‌دڵ بوو ناتوانن بڵێن كه به‌ڕێزت له‌و لایه‌نه باش نیت یان لاوازی ، بۆیه ئه‌و ناتوانێ لاوازی ئه‌و خاڵانه ببینێ له‌خۆیدا ،\nزۆرێكیتر دێن ، به شانازیه‌وه سه‌یرت ده‌كه‌ن و به لووتبه‌رزیه‌وه له خه‌ڵكی ده‌ڕوانن ، باشه بۆچی؟ ، ده‌بێ خاوه‌نی چیبن خه‌ڵكی نیانه؟! ئاخۆ چیانكردووه بۆ وڵات و سه‌رۆك یان چ پێشكه‌وتنێكیان كردووه نه‌مانزانیوه ؟! ، ئه‌وانه ئه‌م جۆره مرۆڤانه‌ن كه له لایه‌نی جه‌سته‌یی له لوتكه‌ن و خه‌ڵكیش ناویان له‌سه‌ر جه‌سته‌ی خۆیان ده‌كوتن و شه‌ڕی له‌سه‌ر ده‌كه‌ن ، جا ئه‌وانه یان هونه‌رمه‌ندن یان یاریزانێكی ناوداری تۆپی پێ ، یاخود ئه‌كته‌رێكی فیلمی سینه‌مایی ، ئه‌وانه زۆربه‌یان به شێوه‌یه‌ك له فیكردا دابڕاون ، زۆربه‌یان بێگومان هه‌مووی نا ، كه ده‌گه‌نه ئه‌و پله‌یه‌ی خۆیان لێ بگۆڕی و به گه‌وره‌تر له مرۆڤ سه‌یری خۆیان بكه‌ن ، باشه بۆچی؟\nچونكه ، كاتێك ده‌بینێ كه به هه‌زار و ملیۆنان كه‌س هواری ناوی ده‌كه‌ن له كۆنسێرتێكدا ، یان به هه‌زاران كه‌س خۆیان به قوربانی ده‌كه‌ن ، ئه‌م شتانه ده‌بێته گه‌وره‌ترین هۆكار بۆ بیرنه‌كردنه‌وه له لایه‌نه‌كانی تر و هه‌ستكردن به گه‌وره‌بوون زیاتر له پێستی مرۆڤ ، ته‌نانه‌ت گه‌ر كه‌سێكیش پێیانبڵێت كه ئه‌وان مێشكیان لاوازه و نا ڕۆشنبیر و نه‌زانن ، ئه‌وانه‌ی خۆشیان ده‌وێن به بێ بایه‌خ سه‌یری ئه‌م قسانه ده‌كه‌ن ، جگه له‌وه‌ی ئه‌و جۆره كه‌سانه‌ش هه‌رگیز شتی وایان نایێنه بیر ، بۆ نموونه ، گۆرانیبێژێكی ئه‌م وڵاته‌ی خۆمان له كه‌ناڵێك به‌رنامه‌یه‌كی هه‌بوو ، له‌گه‌ڵ براده‌رێكه سه‌یرمان ده‌كرد ، له دوای پرسینی چه‌ند پرسیارێك له لایه‌ن پێشكه‌شكاری به‌رنامه‌كه‌وه ، هونه‌رمه‌نده وه‌ڵامی ده‌داوه به شێوه‌یه‌ك نه‌یده‌توانی باسی خۆشی بكات به جوانی تا ئه‌و خه‌ڵكه تێبگه‌ن ، براده‌ركه‌م سه‌یری سوڕما و وتی من وامده‌زانی ئه‌م كابرایه فه‌یله‌سوفه و زانایه هه‌ی له‌وه ،\nئیتر ده‌بێ ئه‌وه بزانین كه به‌هره‌مه‌ند بوون له شتانێك مانای ته‌واو بوون (كامل) نادات ، به‌ڵكو مرۆڤ پێویسته هاوسه‌نگ بێت له هه‌ر لایه‌نێك له‌وانه ، چونكه لاوازبوون له لایه‌نێك و له لوتكه بوون له لایه‌نێكی تر زۆر مه‌ترسیداره ، وۆرێك هه‌بوون و هه‌ن له‌وانه‌ی بیرمه‌ندی گه‌وره بوون و خاوه‌نی چه‌نده‌ها كتێب بوون له بواره جیایاكان ، به‌ڵام لاوازبوون له لایه‌نێكیان ، بووه هۆی دۆڕانی كه‌سایه‌تیان ، شتێكی تر كه گرنگه باس بكرێ ، لایه‌نی ڕۆحی مرۆڤه ، كه به‌ڕاستی خۆراكی پێویسته ، وه گرنگیدانی پێویسته ، نموونه با به كه‌س نه‌هێنینه‌وه ، ته‌نها دیل كارنجی ،\nبیرمه‌ندی گه‌وره و نووسه‌ری به‌توانا ، به‌ڵام كه‌س ده‌رباره‌ی چۆنیه‌تی ژیان و مردنی زانی ؟! ، ئه‌و ته‌نیا بوو ، ته‌نیا بوون له نه‌بوونی خۆراكی لایه‌نی ڕۆحی ، ئه‌وه‌ش بووه هۆی ئه‌وه‌ی خۆی بكوژێ له كۆتاییدا ، ئه‌مه نه قسه‌ی منه و نه قسه‌ی كه‌سێكی ساده ، به‌ڵكه لێكۆڵینه‌وه‌یه كه ئه‌و مرۆڤانه‌ی خاوه‌نی شتانێكی بچووكن به‌ڵام لایه‌نی ڕۆحیان به‌رزه ، زۆر به‌خته‌وه‌رتر و خۆشحاڵترن له‌وانه‌ی خاوه‌نی شتانێكی گه‌وره‌ن به‌ڵام لایه‌نی ڕۆحییان پشتگوێ خستوه ،\nله كۆتاییدا حه‌زده‌كه‌م بڵێم ، هیچ مرۆڤێك با به‌هیچی خۆیه‌وه نه‌نازێ ، چونكه گه‌ر له هه‌موو بواره‌كان له لوتكه بیت ، كه وه‌نابێت ، هه‌میشه خه‌ڵكانێك هه‌ن له بواری تر له‌تۆ باشترن ، یان خاوه‌نی شتانێكن تۆ نیه‌تت ، وه گرنگترینیان لایه‌نی كۆمه‌ڵایه‌تیه ، داوا له هه‌ر نووسه‌ر و به‌هره‌مه‌ندێك ده‌كه‌م ، گه‌ر هه‌موو لایه‌نێكیشیان پشتگوێ خست ، با لایه‌نی كۆمه‌ڵایه‌تی پشتگوێ نه‌خه‌ن ، چونكه ده‌رچوون له ڕێڕه‌وی مرۆڤ ، هیچ كاتێك سوودی نه‌بووه ، نه بۆخۆت ، نه بۆ ده‌وروبه‌رت ، بۆیه شارازابوون له چۆنیه‌تی هه‌ڵسوكه‌وتكردن له‌گه‌ڵ خه‌ڵكی و تێكه‌ڵبوون له‌گه‌ڵ خه‌ڵك به‌شداریكردنی ژیانیان ، شتانێكن پێویسته گرنگیپێبدرێ له ژیانی هه‌ر كه‌سێك.\nPrevious گەلاوێژی نوێ ژمارە ٦٠\nNext به‌رژه‌وه‌ندی نه‌ته‌وه‌یی كورد … خه‌سرۆ پیرباڵ